open-index/open-wikipedia-markdown huggingface dataset:
總統

共和國君位，古有執政，今有**總統**，或曰**主席**。昔羅馬設執政，今列邦多效之。蓋君主失德，國人議政，選賢而舉之。

今世總統一職，肇始於美利堅合眾國，制憲立總統之位。總統統領政務，統帥三軍。其選舉之法，各州舉選舉人，復舉總統。

法蘭西共和國亦效之。然總統與總理分掌國政，是為半總統制。總統掌外交國防，總理理政務。兩不相容，謂之左右共治。

議會制國，總統多虛位。若德意志、意大利諸邦，總統不理政務，僅司禮儀。然亦有實權者，如南非共和國總統統領政務，對議會負責。

專制之國，獨裁者常竊總統之名。如烏干達之阿明、扎伊爾之蒙博托是也。或有終身總統，如海地之培蒂翁。朝鮮金日成殂後，猶追封為永久主席。

瑞士無一人為總統，七人組聯邦委員會，共理國事。聖馬利諾設雙執政，半歲一任。南斯拉夫未亡之前，設集體總統制。

中國、老撾等一黨專政之邦，主席與黨魁常一人兼之。中國國家主席雖為虛位，然兼任黨魁，實柄國政。老撾總統雖非國家元首，然掌軍政大權。

總統多有旗幟、徽章、官邸諸象徵。拉丁美洲及非洲諸國，總統佩綬帶，以示其位。

總統配偶之稱謂各異。美國謂之第一夫人。始於詹姆斯·麥迪遜之妻多莉，為世人稱頌半世紀。今或稱夫人，或以姓氏相稱。

凡此種種，皆總統之制也。雖各國不同，然皆為共和國之首，代君主而行其職焉。

## 辨名
清末，華人直譯其聲曰「伯理璽天德」、「柏理璽天德」、「普利璽天德」，今大韓民國、日本國曰「大統領」。

## 據
秋葉原

**秋葉原**在日本，略云**秋葉**。昔民多力農，請秋葉權現鎮座，遂得名。西元一八九〇年，鐵道通此地，驛以秋葉原為名，遂揚其名。一九〇七年，其日語音亦定。東京都官廳嘗畫圖覈域，秋葉原地域，東抵昭和通，西臨昌平橋通，南望神田川，北至藏前橋通。含千代田區之外神田之一、三、四丁目、神田地域之數町、臺東區之秋葉原。昭和通之東，有神田數町：曰神田佐久間町、曰神田平河町、曰神田佐久間河岸、曰神田和泉町、曰神田松永町、曰神田練塀町、曰東神田三丁目，雖不在圖內，亦假「秋葉原東部地區聯合」「秋葉原東部町會聯合會」之名，與是地之事，若神田祭云者。

近世以降，秋葉原以電器名世，漸為御宅樂土。今市電器、御宅物之肆，多近東日本鐵道秋葉原驛、萬世橋，北至外神田伍丁目前之中央通。

## 通運
左近鐵道凡十轍：東日本鐵道之總武、山手、京濱東北、中央四轍；東京地下鐵二社之丸之內、新宿、千代田、銀座、日比谷五轍；首都圈新都市鐵道之築波駃線一轍。車驛凡八：秋葉原、末廣町、神田、岩本町、淡路町、小川町、御茶之水、新御茶之水。有公車三路，貫通左近。亦設高速公車驛，車輿通行全國。

## 引據

分類:東京都‎
南越

**南越**，古方國也，趙氏。秦始皇二十八年，命屠睢、趙佗將兵五十萬越五嶺征百越。屠睢暴，為西甌人殺，改以任囂為將。三十三年，平定嶺南，置南海、桂林、象三郡。以囂為南海尉，佗為龍川令。

秦二世元年，陳涉起，中原混亂。二年，囂病重，召佗至，陳南海一郡，依山旁水，可以立國。並以佗為假南海尉。囂卒，佗傳令南嶺諸關嚴守中原，防叛軍侵入。漢四年，佗併桂林、象郡，稱南越武王。後南越王兩度稱帝，卒入為漢藩，自去帝號。

四傳至建德，南越內亂，漢武帝發兵南下，南越亡，嶺南復郡。置南海、蒼梧、鬱林、合浦、交趾、九真、日南、珠崖、儋耳九郡。

南越歷九十三年，凡五主。

又安南阮朝入為清藩，初請為**南越國王**。清高宗以其有北侵之殆，改**越南國王**。為越南今名之源來。蓋南越極盛時有河內、順化，故越南史稱南越國**趙朝**。

## 南越世系

南越武帝佗

南越文帝眛（又名胡）

南越明王嬰齊

南越哀王興

南越王建德

亡於漢
朝鮮世宗

**朝鮮世宗莊憲大王**諱**裪**，字**元正**。洪武三十年年四月十日誕降於漢陽潛邸。永樂六年初封忠寧君，壬辰進封大君。永樂十六年冊封王世子。八月八日受禪于景福宮之勤政殿。景泰元年二月十七日昇遐於別宮永膺大君第，春秋五十四。大明賜諡**莊憲**。葬英陵。追諡**世宗莊憲英文睿武仁聖明孝大王**。 妃宣仁齊聖昭憲王后青松沈氏，有十八男四女。嗣文宗珦、世祖瑈。

王在位三十二年，為政修明，定六曹直啟制，定五禮，減貢稅，觀天文，修雅樂，創訓民正音，北逐女真，設閭延、慈城、茂昌、虞芮四郡，會寧、穩城、鍾城、慶源、慶興、茂山六鎮。今韓人稱之**世宗大王**。
## 家屬
*父 朝鮮太宗 芳遠
*母 朝鮮元敬閔王后 
*妻 朝鮮昭憲沈王后
**子 朝鮮文宗 珦
**子 朝鮮世祖 瑈
**子 安平大君 瑢
**子 臨灜大君 璆
**子 廣平大君 璵
**子 錦城大君 瑜
**子 平原大君 琳
**子 永膺大君 琰
**女 貞昭公主
**女 貞懿公主
美國總統

**[[美國|美利堅合眾國]]**元首號**[[總統]]**，內總百官庶政，外為三軍之帥，舉之於民。一任四年，期滿可復角逐；倘再膺選，則以此度爲限矣。揆開國之統領，乃華盛頓。當今之在途者，則為川普。

## 歷任美國總統
* 第一任一七八九年至一七九七年 無黨籍 華盛頓
* 第二任一七九七年至一八〇一年 聯邦黨 老亞當斯
* 第三任一八〇一年至一八〇九年 民主共和黨 傑斐遜
* 第四任一八〇九年至一八一七年 民主共和黨 麥迪遜
* 第五任一八一七年至一八二五年 民主共和黨 門羅
* 第六任一八二五年至一八二九年 民主共和黨 小亞當斯
* 第七任一八二九年至一八三七年 民主黨 傑克遜
* 第八任一八三七年至一八四一年 民主黨 范布倫
* 第九任一八四一年 輝格黨 哈里森 歿於任內
* 第十任一八四一年至一八四五年 輝格黨後為無黨籍 泰勒 以副總統繼位
* 第十一任一八四五年至一八四九年 民主黨 波爾克
* 第十二任一八四九年至一八五零年 輝格黨 扎卡里泰勒 歿於任內
* 第十三任一八五零年至一八五三年 輝格黨 菲爾莫爾 以副總統繼位
* 第十四任一八五三年至一八五七年 民主黨 皮爾斯
* 第十五任一八五七年至一八六一年 民主黨 布坎南
* 第十六任一八六一年至一八六五年 共和黨 林肯 遇弒歿任內
* 第十七任一八六五年至一八六九年 民主黨 強森 以副總統繼位
* 第十八任一八六九年至一八七七年 共和黨 格蘭特
* 第十九任一八七七年至一八八一年 共和黨 海斯
* 第二十任一八八一年 共和黨 加菲爾德 遇弒歿任內
* 第廿一任一八八一年至一八八五年 共和黨 阿倫阿瑟 以副總統繼位
* 第廿二任一八八五年至一八八九年 民主黨 克里夫蘭
* 第廿三任一八八九年至一八九三年 共和黨 哈里森
* 第廿四任一八九三年至一八九七年 民主黨 克里夫蘭 即第廿二任，連任失利，後復得舉
* 第廿五任一八九七年至一九〇一年 共和黨 麥金萊 遇弒歿任內
* 第廿六任一九〇一年至一九〇九年 共和黨 老羅斯福 以副總統繼位
* 第廿七任一九〇九年至一九一三年 共和黨 塔夫脫
* 第廿八任一九一三年至一九二一年 民主黨 威爾遜
* 第廿九任一九二一年至一九二三年 共和黨 哈定 歿於任內
* 第三十任一九二三年至一九二九年 共和黨 柯立芝 以副總統繼位
* 第卅一任一九二九年至一九三三年 共和黨 胡佛
* 第卅二任一九三三年至一九四五年 民主黨 小羅斯福 以戰時特例連任四屆，歿於任內
* 第卅三任一九四五年至一九五三年 民主黨 杜魯門 以副總統繼位
* 第卅四任一九五三年至一九六一年 共和黨 艾森豪威爾
* 第卅五任一九六一年至一九六三年 民主黨 肯尼迪 遇弒歿任內
* 第卅六任一九六三年至一九六九年 民主黨 約翰遜 以副總統繼位
* 第卅七任一九六九年至一九七四年 共和黨 尼克松 因水門之變，自免去職
* 第卅八任一九七四年至一九七七年 共和黨 福特 以副總統繼位，獨其副總統為尼克松欽選
* 第卅九任一九七七年至一九八一年 民主黨 卡特
* 第四十任一九八一年至一九八九年 共和黨 列根
* 第卌一任一九八九年至一九九三年 共和黨 老布什
* 第卌二任一九九三年至二〇〇一年 民主黨 克林頓
* 第卌三任二〇〇一年至二〇〇九年 共和黨 小布什
* 第卌四任二〇〇九年至二〇一七年 民主黨 奧巴馬
* 第卌五任二〇一七年至二〇二一年 共和黨 川普
* 第卌六任二〇二一年至二〇二五年 民主黨 拜登
* 第卌七任二〇二五年至迄今 共和黨 川普 即第卌五任，連任失利，復得舉

## 引據

分類:美國史
分類:美國總統世家
訓民正音

**訓民正音**，始諺文之書也，朝鮮世宗所制。

朝鮮本無文字，遂假漢字紀事。然其國之音，異乎中國；漢文之法，去其言遠，文盲遂多。世宗不忍，乃親制朝鮮文字。正統八年，書成，曰《訓民正音》。十一年九月上澣作解例，後佚。公元一九四零年，復見於慶尚北道安東郡臥龍面周下洞，今韓國奉為國寶七十號。

## 略言
訓民正音解例本中有例義、解例、鄭麟趾序。例義者，世宗御製序與本文也。解例者，集賢殿諸臣之著。

### 例義

例義之序，述世宗制字之由。本文記正音二十八字，及用字之要。諺解本別有齒頭、正齒之字，以示中華之音。御製序文如下：

國之語音，異乎中國，與文字不相流通，故愚民有所欲言，而終不得伸其情者多矣。予爲此憫然，新制二十八字，欲使人人易習，便於日用耳。

### 解例
解例者，有制字解、初聲解、中聲解、終聲解、合字解、用字例等。

### 鄭麟趾序
言制正音之利。受命諸臣，若鄭麟趾、若崔恒、若朴彭年、若申叔舟、若成三問、若姜希顔、若李塏、若李善老，悉名於斯。

## 制字之理
訓民正音三分字音，曰初聲、曰中聲、曰終聲。

### 初聲

初聲凡十七字。

並書有二。各自並書者全濁音字，「ㄲㄸㅃㅉㅆㆅ」是也。此多用於漢字音，而鮮用於朝鮮音矣。當世亦有「ㆀㅥ」等合用並書之事，或合用二字，或合用三字。「ㅂ」之合用示複音。「ㅅ」之合用、「ㅄ」之合用，示其音未明。

連書喉之「ㅇ」於脣音之下，爲脣輕音，脣乍合。朝鮮音惟「ㅸ」而已，而「ㆄㅹㅱ」三者，則用於漢字。合字解有半舌輕音「ᄛ」，然莫之實用焉。

### 中聲
中聲凡十一字。

二字合用者，從陰陽相合。「ㅗ」與「ㅏ」同陽，故合而為「ㅘ」。「ㅝ」、「ㆇ」、「ㆊ」皆然。一字中聲與「ㅣ」相合者十，「ㆎ」、「ㅢ」、「ㅚ」、「ㅐ」、「ㅟ」、「ㅔ」、「ㆉ」、「ㅒ」、「ㆌ」、「ㅖ」是也。二字中聲與「ㅣ」相合者四，「ㅙ」、「ㅞ」、「ㆈ」、「ㆋ」是也。「ㆇ」、「ㆊ」、「ㆈ」、「ㆋ」不用於朝鮮音。

「ㆍ」、「ㅡ」二聲而起「ㅣ」者，無用乎朝鮮音。合字解曰，或為童言，或為野語。若欲用之，當合二字而用，如「ᆝ」、「 ᆜ」。

### 終聲
終聲之字，有類初聲，然不用全字，音僅八焉，蓋「ㄱㄴㄷㄹㅁㅂㅅㆁ」也。今者取諸形定，昔者取諸音定。其亦有合用並書者，若「ㄳㅧㄺㄻㄼㅭ」之屬焉。

### 合字
「ㆍㅡㅗㅜㅛㅠ」六者，附書初聲之下，「ㅣㅏㅓㅑㅕ」五者，附書初聲之右。凡字必合而成音，初中終三聲合而成字。然終聲解曰，「ㅇ」聲淡而虛，不必用於終，而中聲可得成音。

平上去入四聲，以點示乎字左。此法也，俗曰聲調，而實異乎漢語四聲，而類乎日本語焉。

### 齒頭、正齒之字
朝鮮之音，無齒頭、正齒之別，《訓民正音》之解例，亦不之辨焉。而《洪武正韻譯訓》別作齒頭、正齒之字，為世所從。齒頭之字者，「ᅎᅔᅏᄼᄽ」是也。正齒之字者，「ᅐᅕᅑᄾᄿ」是也。爾後之《訓民正音諺解》，則有齒頭、正齒之字解矣。

### 後世之合用
後世諸儒，合用各字。如初聲合用「ᅒ」、「ᅄ」，中聲合用「ᅶ」、「ᅺ」、「ᆂ」、「ᆉ」、「ᆕ」、「ᆛ」、「ᆟ」、「ᆢ」等。其多用於邊野之言、異域之語焉。

## 兼查
*韓國語

## 據
*《訓民正音》
假名

**假名**者，假以名音者也，日本之獨有文字也，分平假名、片假名，其字、形皆假於漢字，故曰假名，以別漢字之眞名。字亦作假字。

## 史
古之日本，有語而無文，不能筆錄，頗爲不便，故學字漢人。

初，行漢文書，訓讀而爲日語，不便記誦，故居常書物之不知漢名者，或通假以知之者、或轉記爲他物者，遂成通例，號萬葉假名。漢文之異于日文也，故有善擇字者，取捨而有隱語之能。

不習漢文者眾，遂草書、簡筆之，士人不屑，不入公文，謂**女假名**，而**萬葉假名**爲**男假名**者。讀漢書則以毛筆、角筆註於文右以助也。

明治維新以降，繩之而爲二式，一字一音，一音一字，合五十：草書之式謂平假名，楷書之式謂片假名。此二者皆日文之表音字也，亦可與漢字錯落雜用。

## 假名大全

## 據

## 進學
*假名習字 (PDF)
六書

**六書**，漢文成字之法也。語出周禮，云：保氏掌諫王惡，而養國子以道，乃教之六藝：一曰五禮；二曰六樂；三曰五射；四曰五馭；五曰六書；六曰九數。至有漢，許慎著說文解字，曰：周禮八歲入小學，保氏教國子，先以六書。一曰指事：指事者，視而可識，察而見意，上、下是也。二曰象形：象形者，畫成其物，隨體詰詘，日、月是也。三曰形聲：形聲者，以事為名，取譬相成，江、河是也。四曰會意：會意者，比類合誼，以見指撝，武、信是也。五曰轉注：轉注者，建類一首，同意相受，考、老是也。六曰假借：假借者，本無其字，依聲托事，令、長是也。當世之人，用慎之釋義，而習班固之次，故曰象形、指事、會意、形聲、轉注、假借。

六書固非造字之本，乃漢人見字有千餘，理成六種，以便析義。

## 六書之義

### 象形

慎曰：象形者，畫成其物，隨體詰詘，日、月是也。故象形字，當象物之形。日月以外，尚有魚、馬、鹿、刀之字，俱象物之形。

### 指事

慎曰：指事者，視而可識，察而見意，上、下是也。象形唯象實物，不可象無形事，故有指事。或以象形加注、或以非字而成有字。前者有刃、天；後者有上、下。

### 會意

慎曰：會意者，比類合誼，以見指撝，武、信是也。見有形聲，開複體字之先，故姑以二字合一，以會其意、知其字。武者，從止、從戈，止，趾也。以趾當戈，可以稱武。慎以為止戈為武，誤也。葬者，從死、從茻，茻，多草也。葬以死人埋草野之地，故曰葬。

### 形聲

慎曰：形聲者，以事為名，取譬相成，江、河是也。形聲乃補假借易誤之不足。以原假借為聲符，加注形符以正義。如女、工、可、各、胃諸水，加注形符水，成汝、江、河、洛、渭。人見其從水，則可識之皆諸水也。亦有象形加注聲符表音者，如艸之加早，成草字。

### 轉注

慎曰：轉注者，建類一首，同意相受，考、老是也。此條今人所不解。蓋諸夏方千里，東西南北語音殊異，一義有多字，用於異域也。

### 假借

慎曰：假借者，本無其字，依聲托事，令、長是也。夫象形指事不足以用，不可以別門類，故取同音象形指事之字以表不可象形指事之事。至形聲泛用，有加形符者，原字遂成聲符，還原原義。如里、亶成鯉、鱣。又有假借義常用，原義已失，另造新字以置其原義。如自本義鼻，借以指本人，另造形聲之鼻以置本義。

假借之濫用，致先秦之書不以誤字為恥，多有難識者。今簡化字亦有假借之法，誤事日趨，應以為慎。
阿育王

**阿育王**，古印度摩揭陀孔雀王朝之王也。世稱**阿輸迦**、**無憂王**。摩揭陀幾一印度之地，當馬其頓之東侵。以阿育王時為極致。崇佛，作法輪，遣子佈道，南達錫蘭。
說文解字

《**說文解字**》，字書也。漢人許慎撰。成於和帝永元十二年。凡十四篇，合《目錄》十五篇。分五百四十部，為文九千三百五十三，重文一千一百六十三，注十三萬三千四百四十字。推究六書之義，分部類從，至為精密。

宋雍熙三年，詔徐鉉、葛湍、王惟恭、句中正等重加刊定此書。凡字為《說文》注義、序例所載，而諸部不見者，悉為補錄。

## 他典
*《說文》 TrueType 字型 
*《說文》電子版
*段註《說文》、《釋名》、《爾雅》、《方言》、《廣韻》
*《說文》在線查詢
許慎

**許慎**字**叔重**，漢汝南召陵人也。性淳篤，少博學經籍，馬融嘗推敬之，時人稱之**五經無雙許叔重**。為郡功曹，舉孝廉，再遷除洨長。安帝末年卒於家。初，慎以五經傳說臧否不同，於是撰為五經異義，又作說文解字十四篇，萬五百餘字，並正六書、理萬文，所著皆傳於世。

## 書法
*按《法書要錄》︰「慎少好古學，書正文字，尤善小篆，師模李斯，甚得其妙。」

## 據
*《後漢書·儒林·許慎傳》
*《法書要錄》
百年

## 大事

* 說文解字成書。
* 迷唐羌饑，漢命其族返故地，迷唐羌懼，遂復畔漢。
* 四月，秭歸山崩。
* 七月，日有食之。
* 鹿車始見。

## 生

## 卒
* 楊終
繩文時代

**繩文時代**，日本時代也。公元一八七七年，首見於大森貝冢。遺址有貝冢、洞穴及聚落，廣布日本。時廣製黑褐陶器，上文繩紋。其處新石器時代初公元前一萬四千年至公元前三百年間。是時冰河期，氣候嚴寒，凝南北極海為冰，降海升陸，迨西元前一萬二千年間，東瀛始成列島。爾後東瀛中土繫乎朝鮮半島，遠而不疏，近而不賴兮。其時萬物回春，百花爭艷，不乏五穀，本州四國九州北海道南皆興繩文，圈牲畜，耘稻米，建族而治。東北海有親潮，與漁鮭貝，今有殘殼為證。是以凡繩文族人雖佈東瀛，居本州之北者多。
## 陶
遺陶最古，扶桑為先，證於大平原山壹號遺跡，西元前一萬四千年間製。東瀛學士羽生淳子曰：「陶，士多曰中土所傳。一九八零至一九九零年間有掘於黑龍江，或老福井遺址。」福井遺址者，已歷一萬七百載。繩文時代，有陶紋如繩，以為名。陶類七十有餘，依地而異。二戰後以碳十四定年法勘之。古陶多碗，小巧輕便，十至五十公分高，或烹或儲，甚為便捷，利早民遷徙。
後陶多肥腰寬臀以立，故曰後陶期繩文諸民已劃地而居。前五千年至前兩千五百年間有產陶偶，其形也奇，扁頭寬肩。胯間多有異肢，疑為陽具。亦有尋獲石莖之例。

## 興
前八千年以降，繩文諸民興旺。卡瓦利-斯福扎博士有書，繩文血脈廣傳，遠播東南亞，乃除非洲與北西伯利亞血脈之最。有雅美利堅先民亦出繩文之說。繩文初中，溫度上升，人口激增，陶藝亦有增進，華美者如「火焰土器」輩出。前一千五百年以降，氣溫回涼，繩文人口銳減，以後少有遺址。繩文者，自前一萬年，歷時九千七百載。初期自前四千至前三千年，歷時千載，其代海面高今二至三公尺，人口大增，多建洞屋。
## 衰
繩文後年自前兩千年至前一千年，歷時千載。末年者，續七百而止。繩文之冬，異族西至，授耘米與冶鐵。東瀛文化，多源此期：神道，婚制，土木，漆器，紡織，射術，冶鐵，琉璃等等為例。繩文既衰，經後繩文代，彌生時代為繼，再者擦文文化。
性

儒之一道，唯**性**、命而已矣。死生之間謂命，天人之際謂性。性有善惡，見於諸子之書。

## 孟子之見
孟子以為，人之本性，善也，凡有善行者，多源於心，而人之惡者，後天之敝也，教者，復人善性也，宋後儒者多採其說也

## 荀子之見
荀況以為，人之本性，惡也，凡有善行者，後天也，而其書云：「人之性惡，其善者偽也」，教者，使人遠其惡性，而趨善也。

## 他者之見
他者，有以為性有善有惡者，亦有以為性無善惡者也。
霍英東

**霍英東**，原名**官泰**，族名**好釗**。番禺練溪人，蜑民之胤也，祖達潮，父耀容，累世業船運。一九二三年五月十日生於香港。

年七歲，隨父兄罹風災，船覆，兩兄皆亡。尋父亦病卒，母遂攜官泰及二姐妹捐舟陟岸，居灣仔石水渠街。

初，官泰學於帆船同業義學，後轉敦梅小學。及長，入皇仁書院。時國難日急，官泰乃更名英東，以示報國之志。日師寇港，英東停學，為人苦力。

以累資中共，官至中華人民共和國全國政協副主席，港人之位高如斯者，無先與英東者，世謂「愛國商人」。

分類:北京市列傳
分類:英屬香港列傳
四二〇年

## 是年大事
*正月，有白氣貫日，長二丈餘。
*五月，劉裕受晉禪即位，改國號宋。南朝始。
*竟陵郡巾戍山得銅鐘七口。
*新會分南海立。
*波斯王葉茲底格德一世崩,巴赫拉姆五世(Bahram V)即位。
*法蘭克國王法拉蒙率軍渡萊茵河。

## 生
*袁粲
*西羅馬帝國皇帝格利塞里烏斯

## 卒
*北魏昭哀皇后
*李歆
*聖哲羅姆卒於巴勒斯坦伯利恒
*波斯王葉茲底格德一世
*奧羅休斯( Orosius )，伊比利亞史家
和服

**和服**，日本語稱**著物**，謂日人其所衣也。束帶寬袖、合襟右衽。

古無和服之謂。明治間，引入西洋衣服，故謂古來之衣曰和服。實則今日之和服，江戶朝制也，宗武家小袖服，與公家服制迥異。

今之和服，非日人常服也。然祭禮、雅藝、神道儀式之時，必服之。寰宇萬邦之間，亦以和服爲日本文化之代表也。
## 材質
日本先民始有衣服，概以苧、麻爲材，紡而織之，是爲布。或亦習蠶桑于百濟，織帛爲衣。

六朝間，有建康賈東渡鬻帛。是故絹、帛之類，皆曰「吳服」；麻、棉之屬，謂曰「太物」。其時，日人亦法華夏衣服，前開合襟、交領右衽。
## 樣式
有男、女之別，禮服、便服之分。
### 女子禮服
*振袖，長袖及地之深衣也。多以染畫入極上之帛。唯在室女子可服之。
*留袖，婦人典禮之服也。
*訪問著，會客禮服也。
*喪服，弔禮服也。
### 男子禮服
*羽織，襖也。禮，男子服，必以同色之衣、羽織，被以袴。
*袴，裳也。或有襠，謂馬乘袴。或無之，謂行燈袴。
### 女子便服
*色無地
*小紋
*紬
*浴衣
### 男子便服
*色無地
*浴衣
*作務衣
*甚平
*丹前
*法被
### 婚禮之服
明治以來，凡婚，新郎服黑紋付羽織袴，花嫁服白無垢、角隠。

分類:日本藝文
尼日利亞

**尼日利亞**，或曰**奈及利亞**，非洲之國也，屬大英國協一員。處西非，北抵尼日，東接查德、喀麥隆二國，西鄰貝南，南瀕大西洋之幾內亞灣。人口甚眾，冠於非洲，其國人膚多黑，通英語。

## 史
公元八世紀，世居查德湖之札加瓦人遷此，建卡奈姆-博爾努帝國。後桑海帝國治之。

一四七二年，葡人來航，建殖民地。其後，荷、法、英等國人亦相繼而來，兼以販奴。

一八六一年，英商設點於拉哥斯，深入內地。

一九〇〇年，淪為大英藩國；凡十四年，英人併之，改其名曰「奈及利亞殖民地和保護國」。

四七年，大英國准其立憲，建聯邦政府。五四年，獲自治之權。

六一年十月一日，獨立。

六三年十月一日，改曰奈及利亞聯邦共和國。時政局多擾，軍閥干政。

七〇年初，以拉哥斯人滿為患，時議遷都，美財閥國際計畫協會提案遷都。及九〇年畢。

九八年六月八日，軍帥阿巴查猝死，阿布巴卡爾繼立，還權於民。

九九年，立新憲而治。

## 政區
尼日利亞劃國為三十六州與一特區，為：

# 阿比亞州（）
# 阿達馬瓦州（）
# 阿誇伊博姆州（）
# 阿南布拉州（）
# 包奇州（） 
# 巴耶爾薩州（）
# 貝努埃州（） 
# 博爾諾州（）
# 克裡斯河州（）
# 三角州（）
# 埃邦伊州（）
# 埃多州（）
# 埃基蒂州（）
# 埃努古州（）
# 貢貝州（）
# 伊莫州（） 
# 吉加瓦州（）
# 卡杜納州（）
# 卡諾州（）
# 卡齊納州（）
# 凱比州（）
# 科吉州（） 
# 誇拉州（）
# 拉各斯州（） 
# 納薩拉瓦州（）
# 尼日爾州（）
# 奧貢州（）
# 翁多州（） 
# 奧孫州（）
# 奧約州（） 
# 高原州（）
# 河流州（）
# 索科托州（）
# 塔拉巴州（）  
# 約貝州（）
# 紮姆法拉州（）
# 聯邦首都特區（）

## 參


分類:尼日利亞史
分類:基礎之文
韶關市

**韶關**，廣東之城也，居廣東之北，方二百七十一里有餘，口三百一十八萬。轄五縣：曰仁化、曰始興、曰乳源、曰翁源、曰新豐；三區：曰湞江曰武江曰曲江；二市：曰樂昌、曰南雄。

## 沿革
漢置曲江縣，三國孫吳置始興郡，南朝後置東衡州，隋開皇九年，取州北韶石之名改東衡州為韶州。明清在此設關收稅，故曰韶關。

## 博覽
* 韶關市政府

分類:廣東省區劃
歐羅巴洲

**歐羅巴洲**，古稱**泰西**，大洲也。其土西極伊比利半島，東至烏拉爾山脈，北抵北冰洋，南瀕地中海。大陸之東，與亞洲相連，合稱歐亞大陸。

其疆域雖亞於諸洲，然國度林立，凡四十有四，民種殊異，言語紛然。阿爾卑斯山亙其中，多瑙河、萊茵河貫其間。北有不列顛群島，南陳亞平寧、巴爾幹諸半島。土沃物阜，盛產五穀，以小麥為重，葡萄、橄欖之屬，亦甲天下。

古有希臘、羅馬，文物聲明，開泰西之先河。中世紀以降，封建之制遍於全歐。迨近世，文藝復興、宗教改革、啟蒙運動接踵而起，格致之學日新，工商之業大興，國力遂強。然列強爭霸，亦致禍亂頻仍。

歷經二戰之浩劫，歐洲諸國痛定思痛，始捐棄舊怨，尋求統合之道。初立歐洲煤鋼共同體，以調資源、息紛爭。數十年之經營，規模漸廣，終立歐洲聯盟。歐盟者，非一國也，乃歐洲諸國所共建之盟約，以期互通有無，共謀太平。又刊行歐元，為盟內多國之通用貨幣，然亦有固守本幣者。

其民崇文尚教，廣設庠序，自幼及長，教育體系完善。大學之制，肇於中古，今則遍佈全洲，生徒以百萬計，為學術思想之淵藪。

## 據

## 進學
韓武子

史上**韓武子**有二人︰

*其一名萬，晉邦韓氏之始也；
*其一名啟章，韓君也，萬之後也。
韓康子

**韓康子**，晉六卿也。六卿之范、中行亡，知氏最彊，索地於魏、韓、趙。趙不允，周貞定王十四年知聯魏韓攻趙。趙固守晉陽，兩年不能下，引晉水淹城。趙襄子使孟談說魏韓，乃叛知，引水倒灌知軍，殺知襄子，夷知氏，遂分其地。周考王三年，晉哀公薨，幽公立，三家分晉地，留絳、曲沃予晉。韓國立，康子為始祖。

康子卒，子啟章立。
韓武子啟章

**韓武子**，名啟章，韓君也，韓康子子。

二年伐鄭，殺鄭幽公。

十六年薨，子虔嗣。
韓文侯

**韓文侯**，烈侯子也。

二年攻鄭，取陽城。攻宋，東到彭城，虜宋悼公。

七年攻齊，到桑丘。

十年薨，子嗣。
放手銃

**放手銃**，今俗云**打手槍**、**手淫**、**打飛機**、**擼管**、**自瀆**是也。正名**自慰**。放手銃者，為足慾而布弄其勢，助興以意淫，抑佐以淫穢視聽。畢洩而輟，乃忻如也。

有云：「一滴精十滴血」。昔中醫以為自瀆戕元勞神，虛精也；理學以為自瀆逆理違天，邪淫也。然舊時市井小說亦多有述之，見時人未當其事也。據民國廿年督學周調陽於北平之揅考，自慰於舞象及笄之年者，逾八成矣。間或有胸懷坦蕩，公之於眾者，然凡人聞之色變，諱莫如深，一如古人。

自近代以降，時移世易，人性開明。自慰之爭亦與日具烈。有說不知精貴而成癮者，入房多不能舉，方悔之慾削髮者亦有，惟佛說黃門不可出家。此般進退維谷，實如飲鴆止渴。淫慾不除而以藥補之，火上澆油，唯有清心寡慾、行善積德，可保小康；有謂孔子曰：飲食男女，人之大欲。告子云：食、色，性也。故自慰之事，無傷大雅。人慾為「激素」驅馳，遂之以自慰，有利新陳代謝，悖之，則致心神不寧，惟過猶不及耳。

據實而論，自慰者無以數計，言害者萬不足一，且觀之多形容有衰色，決事易呆滯，意念不集而元氣盡散者，蓋皆屢犯而不能自制也，故爾此耳，以之論自慰之害，未免失之偏頗。

人說飽暖思淫欲，況今世女寡於男，弱冠者早熟於昔，無從成家，自慰者日眾亦不足怪也。

亞伯拉罕諸教所謂俄南之罪，教徒行之猶破戒焉。使徒保羅論云：「蓋嫁娶愈于欲爍也。」

## 據
二二二年

## 大事
*吳將陸遜夷陵退漢伐。
*吳主孫權稱王。

## 生

## 卒

*漢驃騎將軍假節涼州牧斄威侯馬超（光和二年生）
*許靖
*漢侍中馬良
*羅馬皇帝埃拉伽巴路斯	
*魏前將軍假節晉陽剛侯張遼（建寧二年生）
二二九年

## 是年大事

*孫權稱帝，改元黃龍。

## 生

## 卒
*漢中護軍鎮東將軍永昌亭順平侯趙雲
匈奴

**匈奴**，商稱**鬼方**，周曰**玁狁**，古方國也。夏后氏之苗裔，居朔方，欒提氏，頭曼單于始建國。畜牧為生，多馬牛羊，騎畜則橐佗、驢、騾、駃騠、騊駼驒奚。逐水草而居，無城郭常居耕田之業，各有分地。士能彎弓引矢，盡為甲騎。

戰國時，擾秦、趙、燕邊，遂使三國北築長城相拒。趙武靈王見匈奴善戰，使趙易胡服、習騎射，成一時之彊。秦既滅六國，始皇帝使蒙恬將數十萬北擊匈奴，奪河南地，匈奴居陰山。

漢初，匈奴南侵太原，高帝自將擊之，冒頓單于佯敗，匿其精銳，漢北逐之，高帝先至平城，步兵未盡到，冒頓縱精兵三十萬圍高帝於白登，陳平賂閼氏始得釋，漢遂和親匈奴。然匈奴時入盜於邊，不可勝數。

時匈奴極盛，地域東至鮮卑，西有西域。

武帝間，遣衛青、霍去病數敗匈奴，抵匈奴王庭，收河西，霸西域，斷匈奴右臂。宣帝間匈奴內亂，呼韓邪單于南至五原塞請內附。後陳湯擊殺郅支單于，呼韓邪單于娶王嬙，和親漢。

光武帝間，匈奴二分。呼韓邪孫日逐王比率四萬眾南投漢，居河南，稱南匈奴。和帝間聯漢滅北匈奴。建安七年南匈奴歸曹操，分為五部。

晉間，南匈奴五部大都督劉淵乘八王之亂起兵，建國號漢，後改趙，虜懷、愍二帝。

別支羯，石勒滅趙建國，為氐秦所滅。

別部盧水胡，建涼國於河西，為魏所滅。

匈奴鮮卑混種鐵弗，建夏於河南，亦為魏所滅。

或稱北匈奴見敗，奔北西遁，二百年而立國，曰匈人，於歐羅巴強盛一時。然其血脈信偽，尚有爭議，未足論定。

此下匈奴融為漢人，唐有匈奴為節度使，再下則不見於史。

## 匈奴世系

* 頭曼單于 頭曼
* 冒頓單于 冒頓
* 老上單于 稽粥
* 軍臣單于 軍臣
* 伊稚邪單于 伊稚邪
* 烏維單于 烏維
* 兒單于 烏師盧
* 呴犁湖單于 呴犁湖
* 且鞮侯單于 且鞮侯
* 狐鹿姑單于 狐鹿姑
* 壺衍鞮單于 壺衍鞮
* 虛閭權渠單于 虛閭權渠
* 握衍朐提單于 屠耆堂
匈奴內亂，五單于並立
* 呼韓邪單于 稽侯柵
* 屠耆單于 薄胥堂
* 呼揭單于
* 車犁單于
* 烏藉單于
* 閏振單于
* 郅支骨都侯單于 呼屠吾斯
* 伊利目單于
匈奴復一
* 復株累若鞮單于 雕陶莫皋
* 搜諧若鞮單于 且麋胥
* 車牙若鞮單于 且莫車
* 烏珠留若鞮單于 囊知牙斯
* 烏累若鞮單于 咸
* 呼都而尸道皋若鞮單于 輿
* 烏達鞮侯單于 烏達鞮侯
匈奴內亂，日逐王為單于，聯漢滅北匈奴，入居北地，稱南匈奴
* 䤈落尸逐鞮單于 比
* 丘浮尤鞮單于 莫
* 伊伐於慮鞮單于 漢
* 䤈僮尸逐侯鞮單于 適
* 丘除車林鞮單于 蘇
* 湖邪尸逐侯鞮單于 長
* 伊屠於閭鞮單于 宣
* 休蘭尸逐侯鞮單于 屯屠何
* 安國單于 安國
* 亭獨尸逐侯鞮單于 師子
* 萬氏尸逐侯鞮單于 檀
* 烏稽侯尸逐鞮單于 拔
* 去特若尸逐就單于 休利
* 三年虛位
* 呼蘭若尸逐就單于 兜樓儲
* 伊陵尸逐就單于 居車兒
* 屠特若尸逐就單于 屠特
* 呼徵單于 呼徵
* 羌渠單于 羌渠
* 持至尸逐就單于 於夫羅
北匈奴
* 蒲奴單于 蒲奴
* 優留單于 優留
* 北單于
* 於除鞬單于 於除犍
* 逢侯單于 逢侯
別支
* 薁鞬單于 薁鞬
* 車鈕單于 車鈕
* 須卜骨都侯單于 須卜
* 呼廚泉單于 呼廚泉
* 劉豹
劉淵 劉聰出此部後

## 據
* 《史記·匈奴列傳》
* 《漢書·匈奴列傳》 
* 《後漢書·南匈奴列傳》
* 《全球通史》
韓景侯

**韓景侯**，名虔，韓主也，韓武子子。三家分晉，都平陽。

元年攻鄭，取雍丘。次年為鄭敗於負黍。

六年，周威烈王封為韓侯，韓始建。

九年薨，子取嗣。
韓烈侯

**韓烈侯**，名取，景侯子也。

初，以叔韓俠累為相，嚴遂與之爭權結怨。三年以鉅金購聶政刺殺俠累。

十三年薨，子嗣。
二〇二年

## 大事

*南匈奴歸曹操。

## 生

## 卒
*漢大將軍領司隸校尉、冀州牧兼督冀、青、幽、并四州軍事鄴侯袁紹
前二〇八年

**前二〇八年**，繼前二〇九年，下前二〇七年。

合中國秦**二世皇帝二年**。歲次癸巳。

## 是年大事

*秦誅丞相李斯，夷其三族，任趙高為相。
*趙將李良弒趙君武臣，趙相張耳遂立趙歇為王。
*秦嘉矯陳勝命殺武平君以叛。
*陳涉見殺，項梁立故楚懷王孫心為帝，是為懷王。
*秦將章邯攻楚，斬項梁。
*楚懷王遷都彭城，封項羽為武安侯，遣劉邦擊關中。
*章邯攻齊，殺齊王田儋。
*章邯擊魏，魏王魏咎自焚，楚懷王立魏豹為魏王。
*章邯攻趙，圍趙都巨鹿。
*番陽令吳芮以女妻黥布，使將其兵擊秦。

## 生

## 卒
*吳廣為田臧所殺。
*陳人周文兵敗自刎。
*田臧為章邯殺。
*李歸為章邯殺。
*陳勝誅陽城人鄧說。
*陳勝禦莊賈弒陳王，為陳勝故人呂臣所殺。
*秦二世車裂宋留。
*齊王田儋殺公孫慶。
前二〇九年

**前二〇九年**，繼前二一〇年，下前二〇八年。

合**[[秦]]二世元年**，歲次壬辰。

## 大事
*秋七月，陳涉等起義於蘄，至陳，自立為楚王，遣武臣、張耳、陳餘略趙地。
*秋八月，武臣自立為趙王。
*秋九月，秦之沛令欲以沛應陳涉。掾、主吏蕭何、曹參曰：「君為秦吏，今欲背之，帥沛子弟，恐不聽。願君召諸亡在外者，可得數百人，因以劫眾，眾不敢不聽。」乃令樊噲召亭長劉季。是時，季已聚眾數百人矣。

## 生

## 卒

## 釋
巴爾幹半島

**巴爾幹半島**，列南歐三大半島。屬地中海氣候，西鄰亞得里亞海，東界黑海，北隔多瑙河。地形山多而平原少，多石灰岩地，惡農耕；南巴爾幹之希臘半島臨愛琴海，眾島林立，大小不一，至大島乃克里特島。上有社稷十：克羅埃西亞、斯洛維尼亞、波士尼亞赫塞哥維納、黑山、塞爾維亞、阿爾巴尼亞、北馬其頓、希臘、保加利亞、土耳其色雷斯。
伊比利半島

**伊比利半島**，或曰**伊比利亞半島**，同南歐三大半島之一也。西鄰大西洋，南隔直布羅陀遠眺北非，東有地中海，東北界庇里牛斯山。屬地中海型氣候，僅其北為溫帶海洋性氣候。多高原丘陵，平原多為河谷平原。社稷有三：葡萄牙、西班牙、安道爾。
義大利半島

**義大利半島**，或謂之**亞平寧半島**，屬南歐羅巴三大半島，其狀如靴，深嵌於地中海。阿爾卑斯山阻其北，亞得里亞海居其東、帝勒尼安海位其西、南則有愛奧尼亞海。夏乾冬雨，屬地中海型氣候，其脊粱亞平寧山餘脈入海而延於西西里島。多火山、繁地震，其西南有維蘇威火山嘗沒龐貝城，今動搖仍頻。半島立有三國曰義大利、聖馬力諾、梵蒂岡，而義大利其大者也。
太極

**太極**，語出《周易》：「易有太極，是生兩儀。兩儀生四象，四象生八卦。」蓋宇宙之初，陰陽未分混沌之狀，宇宙萬物之本源。太極源於易，後由宋理學進而闡之。

太極圖傳為宋初道士陳摶所創。
前一八八年

**前一八八年**，繼前一八九年，下前一八七年。

合中國**漢惠帝七年**；歐洲**主臨前一八八年**。歲次癸丑。

## 大事

## 生
*漢景帝劉啟

## 卒
*漢惠帝劉盈
前一五六年

**前一五六年**，繼前一五七年，下前一五五年。

合中國**漢景帝元年**，歐洲**主臨前一五六年**，歲次乙酉

## 是年大事

*漢景帝改元。

## 生
*漢武帝劉徹。

## 卒
韋小寶

**韋小寶**，《鹿鼎記》之主角，史無其人，為金庸所虛擬。小寶於順治十三年生，母韋春花，揚州妓也。一旦胎珠，生小寶，莫知其父，乃以母姓冠之。小寶生長於煙花之窟，不識文墨，然其性聰穎機敏，亦詭巧多詐，於博掩欺詐之屬，無不精善。好聽說書，仰慕俠士，故重情義。一日以因緣入宮，佯裝太監，遂與康熙帝結識，帝重之，以為心腹，歷授以御膳房總管、御前侍衛副總管、都統、撫遠大將軍、通吃伯、通吃侯、鹿鼎公諸位。亦代皇帝落髮欲少林寺，法號晦明。生財有道，初以賭博得資，後以抄鼇拜家致財，平素與重臣交往，頗以貪污飽囊。
其行事圓滑，經歷奇絕，嘗拜師於陳近南，及明室長平公主九難師太。亦受教於海大富、洪安通、澄觀等能人。然懶惰懈怠，武藝疏散，唯精於九難所授之神行百變。

## 家室
有七妻，皆無分軒輊，生兩兒一女。
;建寧公主
:康熙帝之妹，欽賜正妻也。實乃毛東珠之女，性驕蠻，好鞭笞於人，初嫁平西王吳三桂子應熊。生一女，名曰雙雙。
;雙兒
:湖州莊家使女，小寶至愛也。善點穴輕功，助小寶得遼東藏寶圖。
;沐劍屏
:雲南沐王府郡主也。天真而無邪，與師姐方怡下嫁小寶。
;方怡
:雲南沐王府侍衛，郡主劍屏之師姐。與郡主下嫁小寶。
;阿珂
:陳圓圓暨李自成之女也。其貌甚美，初愛慕於鄭克塽，後為小寶所救，乃予為妻室。生一子，名曰虎頭。
;蘇荃
:又名龍兒，初為神龍教主洪安通之妻。安通既歿，遂下嫁小寶。年齒最長，生一子，名曰銅錘。
;曾柔
:王屋派弟子也。其師司徒伯雷死，柔無所倚仗，乃歸於小寶。

## 歷飾此角之優
* 文雪兒，一九七六年
* 汪禹，一九六二年
* 梁朝偉，一九八四年
* 周星馳，一九九二年
* 陳小春，一九九八年
* 張衛健，二〇〇〇年
* 黃曉明，二〇〇八年
* 韓棟，二〇一四年
* 張一山，二〇二〇年
源義仲

**源義仲**(**みなもと の よしなか**)，倭平安時代末武將。世稱**木曾義仲**。源義賢次子，賴朝、義經之從兄弟也。俱利伽羅峠一役，效齊田單之火牛陣，大敗平氏，平氏自京都西走。義仲官拜征夷大將軍，或稱「**旭將軍**」。惟其性跋扈，終致眾叛親離，旋亡。
二二〇年

## 大事

* 漢獻帝禪讓曹丕，魏立。

## 生

## 卒
* 漢前將軍假節鉞壽壯繆侯關羽（建安二十四年十二月）
* 漢南郡太守孱陵侯呂蒙
* 漢丞相魏武王曹操
* 漢大將軍高安忠侯夏侯惇
* 漢後將軍剛侯黃忠
二二一年

## 是年大事
*漢中王備自嗣漢統於成都，季漢立。
*夷陵之戰。
## 生
*羊祜

## 卒

*魏安遠將軍厲侯于禁
*漢車騎將軍司隸校尉西鄉桓侯張飛
二六三年

## 是年大事

*漢後主詔立武鄉侯廟於沔陽。
*魏滅漢。

## 生
*嵇含

## 卒
*高柔
*嵇康
*阮籍
*許儀
*劉諶
*諸葛瞻
*諸葛尚
*黃崇
*張遵
*李球
哥德巴赫猜想

**哥德巴赫猜想**，數論未解之古題也。曰：凡偶數大於二者，皆為二素數之和。公曆一七四二年六月七日，普魯士疇人哥德巴赫書達數學者歐拉，內書猜想曰：
:凡整數大於二皆為三素數和。
彼以一為素數，故有是言。此例今廢，因易為：
:凡整數大於五皆為三素數和。
歐拉亦感興趣，覆以與前等價之猜想曰：
:凡偶數大於二皆為二素數和。
歐拉以確實之定理稱之，然不能證明焉。

今稱此二猜想之先為哥德巴赫猜想之三數者，後為其二數者或強者，別命題曰：
:凡奇數大於九皆為三奇素數之和，
稱之其弱者，皆未得證。然其弱者較強者更近解矣。

一九七三年，中國疇人陳景潤，以篩論證得偶數之足夠大者，皆為二素數和或一素數與二素數積之和，是稱「一加二」也。
麻貴

**麻貴**，明大同右衛人。由舍人從軍，積功至都指揮僉事，充宣府遊擊將軍。

隆慶中，遷大同新平堡參將。萬曆初，再遷大同副總兵。十年，以都督僉事充寧夏總兵官。無何，徙鎮大同。十九年，為閱視少卿曾乾亨重劾，謫戍邊。明年，寧夏哱拜反。廷議起為副將，總兵討賊，賊平。以功增秩，予廕。鎮守延綏。

二十二年，進署都督同知。明年，以病歸。二十五年，日本封事敗，起貴備倭總兵官，赴朝鮮。已，加提督，盡統南北諸軍。攻倭數戰有功。旋師。進右都督，予世廕。三十八年，命鎮遼東。引病乞罷，詔乘傳歸。貴果毅驍捷，善用兵，東征西討並著功伐，稱一時良將焉。

## 據
* 清張廷玉等，《明史》卷二百三十八，列傳第一百二十六
李如松

**李如松**，字**子茂**，成梁長子，嘉靖二十八年生。以父廕為都指揮同知，充甯遠伯勳衛。驍果敢戰，少從父諳兵機。再遷署都督僉事，為神機營右副將。

萬曆十一年，出為山西總兵官。給事中黃道瞻等數次言稱李成梁如父子不當並居重鎮，大學士申時行請保全之，乃召僉書右府。後任提督、京城巡捕。給事中邵庶嘗彈劾李如松及其弟副總兵李如柏不法，且請稍抑，以全終始，不納。

十五年，鎮宣府，召僉書中府。

二十年，哱拜反寧夏，御史梅國楨薦如松大將才，宜令討賊。乃命如松為提督陝西討逆軍務總兵官，寇滅。錄功，進左都督，世廕錦衣指揮。

會朝鮮倭患急，詔如松提督薊、遼、保定、山東諸軍，率師援勦。倭遁班師。論功，加太子太保。二十五年冬，遼東總兵董一元罷，中旨特用如松。如松感帝知，氣益奮。明年四月，土蠻寇犯遼東。如松率輕騎遠出搗巢，中伏力戰死，諡忠烈。

長子世忠錦衣衛指揮使，卒，無子。世忠弟顯忠由廕歷遼東副總兵。崇禎中，顯忠子尊祖嗣寧遠伯。闖軍陷京師，遇難。

## 據
* 清張廷玉等，《明史》卷二百三十八，列傳第一百二十六
平將門

**平將門**生延喜三年，倭桓武天皇五世孫。朱雀帝天慶二年，於下總國舉兵反，僭稱新皇。天慶三年，幸島郡北山一戰，身中藤原秀鄉鏑矢而斃，年三十八。

《太平記》云：其首級，經三月而色不變，且雙目見開。其後，首求胴體而大發怒聲，更憤而飛向東空。途中，力竭而墬。後首塚所在之地也。

## 典出
* 將門記 
* 大日本史叛臣傳‧平將門 
* 日本國史略朱雀天皇紀 
* 日本紀略後篇第二　朱雀院
楊鎬

**楊鎬**，明商丘人。萬曆八年進士。

歷知南昌、蠡二縣。入為御史，坐事調大理評事。再遷山東參議，進副使參政。二十五年，朝鮮用兵，擢右僉都御史，經略朝鮮軍務。是時，倭將行長、清正等據全羅，為久留計。九月朔，鎬抵王京。十二月，會總督邢玠、提督麻貴議進兵方略，分四萬人為三協，合攻蔚山。賊閉城，堅守以待援兵。官兵攻圍不能下。明年正月二日，行長救兵驟至。鎬大懼，狼狽先奔，諸軍繼之，士卒死亡殆二萬。贊畫主事丁應泰憤之盡列敗狀，言鎬當罪者二十八、可羞者十。

萬曆帝怒，欲行法。首輔趙志皋營救，乃罷鎬，令聽勘。已，東征事竣，給事中楊應文敘鎬功，詔許復用。三十八年，起撫遼東，為給事中麻僖、御史楊州鶴所劾。鎬疏辨乞休去。

四十六年，後金大兵起，破撫順，守將王命印死之。遼東大震。廷議鎬熟諳遼事，起兵部右侍郎往經略。既至，申明紀律，徵四方兵，圖大舉。明年正月，會總督、巡撫、巡按定議，以二月十有一日誓師，二十一日出塞。兵分四道，期三月二日並進。天大雪，兵不前，師期洩，遂大敗。文武將吏死亡無算。敗書聞，京師大震。言官交章劾鎬，逮下詔獄，論死。崇禎二年伏法。 

## 據
* 《明外史·楊鎬傳》
劉綎

**劉綎**，明都督顯子。勇敢有父風，用廕為指揮使。

萬曆初，遷雲南迤東守備。十年，緬甸犯永昌、騰越，巡撫劉世曾請濟師。明年，擢綎遊擊將軍，署騰衝守備事，進副總兵，綎性貪，御下無法。兵譟革任，無何，羅雄變起，巡撫世曾檄調漢土軍禦之。會綎解官至霑益，世曾喜，令與裨將劉紹桂、萬鏊分道討，賊平之。用為廣西參將，移四川。二十年召授五軍三營參將。會朝鮮用師，綎請赴援，詔以副總兵從征，朝鮮略定。

屬播酋楊應龍作亂，擢綎四川總兵官。應龍輸款，而青海寇數擾邊，特設臨洮總兵，移綎任之。朝鮮再用師。詔綎充禦倭總兵官，提督漢土兵赴討，賊遁，班師，進綎都督同知，遂移師征楊應龍。會四川總兵官萬鏊罷，即以綎代之。初，綎聞征播命，逗遛，多設難要朝廷。言官交劾，議調南京右府僉書，綎辭任。總督李化龍以平播非綎不可，力薦於朝。綎乃復受事，化龍薦綎，言官謂綎嘗納應龍賄，宜奪官。部議謫為事官，戴罪辦賊。綎德化龍，使使齎玉帶一、黃金百、白金千投化龍家，為化龍父所叱。投巡按崔景榮家，亦如之。

化龍、景榮並奏其事，詔革綎任，錄平播功，進左都督，世廕指揮使。四十年，四川建昌猓亂，命綎為總兵官討之。久之，以軍政拾遺罷歸。四十六年，遼警召為左府僉書。明年，經略楊鎬令綎出師，遇大兵，戰死。養子招孫，最驍勇，見綎死突圍中，手格殺數人，亦死。

## 逸事
其所用刀六十餘斤，軍中號為「劉大刀」。有姬妾二十餘，極燕趙之選，皆善馬，彈械烶。每出巡，諸姬戎裝，穿小皮靴，跨善馬，為前導。四勇士共舉刀架之，綎在其後，旁觀者意氣亦為之豪。

## 據
*《明外史·劉綎傳》
*《情史類略》·卷五·情豪類
平知盛

**平知盛**，平清盛四子也，母時子。

父清盛薨後，輔佐同母兄宗盛。東國日本治承四年，宇治川一役，敗源賴政，殲近江之反亂者。壇之浦之戰，平家敗勢既成，乃負錨投海。

分類:桓武平氏
二六五年

## 是年大事

*魏文帝子曹機封燕王。
*八月，魏晉文王司馬昭卒，太子司馬炎嗣為相國、晉王。
*十二月，魏元帝禪讓司馬炎，是為西晉始。
*晉封羅憲為西鄂縣侯。
*羅馬皇帝加列努斯於巴爾幹退哥特人之兵。
*加列努斯部將維克托利努斯叛，以兵屬波斯圖穆斯。
*加列努斯巡米蘭及維羅納之堡。

## 生

## 卒
*朱皇后，吳景帝孫休后。
*馬鈞
*司馬昭
三一三年

## 是年大事

*米蘭赦令行，羅馬帝國允基督教流行。

## 生

## 卒
*晉孝懷皇帝司馬熾
劉禹錫

**劉禹錫**，字**夢得**，大曆七年生，自言系出中山。世為儒。

擢進士第，登博學宏詞科，為監察御史。時王叔文得幸太子，禹錫與之交。憲宗立，叔文等敗，禹錫斥朗州司馬。易連州，又徙夔州。入為主客郎中，復作《遊玄都》詩。以詆權近，聞者益薄其行，裴度雅知禹錫，薦為禮部郎中。度罷，出為蘇州刺史。徙汝、同二州。遷太子賓客。

禹錫恃才而廢，年益晏，偃蹇寡所合，乃以文章自適。素善詩，晚節尤精，白居易推為詩豪。會昌時，加檢校禮部尚書。武宗會昌二年卒，年七十一。

## 據
*《唐書·劉禹錫傳》
殽

**殽**，山名，亦地名，地在今河南省洛寧縣西北。傳此有二陵：北陵為文王之塋，南陵為夏后皋之墓也。晉師曾坑殺秦師於此。
征夷大將軍

**征夷大將軍**者，大和朝廷為將軍征蝦夷所立之位，後成日本武士之首。源賴朝敗平家，任此職，而於鎌倉另建幕府掌政，架空天皇公卿之朝廷。由是自鎌倉時代始，大將軍代天皇主政，其政體曰幕府，至明治维新方終。

## 歷代將軍

## 兼查
*鎌倉幕府
*室町幕府
*江戶幕府

分類:日本制度
北京大名府

**大名府**，北宋陪都也，稱「**北京大名府**」、亦曰「河朔重镇」，今在邯鄲大名縣。

其時乃河北之元城，邊陲重鎮，務抗遼之舉。其北不遠處，乃遼都「燕京」，即今北京。後北宋為金所亡，是府乃失其重。
## 傳
《水滸傳》中，蔡京之婿梁中書鎮此。盧俊義、燕青等亦出於此。
## 鏈
大名

**大名**者，倭幕府各地之封君、藩主，類於諸侯。年祿過萬石者「大名」。衍自「大名主」，謂「領土廣袤者」。肇自室町幕府，及明治四年廢藩置縣止。江戶時代，大名凡三類。一曰親藩大名：德川，松平氏，系幕府親族也，以御三家、御三卿爲首（尾張藩，水戶藩，紀伊藩，謂之御三家；田安家，一橋家，清水家，謂之御三卿）。大名間至尊者。二曰：譜代大名。關原合戰從德川家東軍者也。三曰外樣大名，蓋關原合戰屬西軍，戰後安堵者。
一六四四年

## 大事
*四月廿五日————闖王李自成陷北京，崇禎帝自縊於煤山。
*五月廿七日————山海鎮總兵吳三桂引清兵入關，
*九月廿日————清遷都北京，陪都瀋陽。
*十月卅日————清定都北京。

## 生
*松尾芭蕉，日本詩聖。

## 卒
*四月廿五日————明思宗朱由檢
*十二月一日————張大受。
阿非利加洲

**阿非利加洲**，簡稱**非洲**，方三千又二十二萬一千五百有三十二公里，口九億二千二百萬有奇。其上之國，凡五十四，北者多宗回教，南者各依風俗。東北以蘇彝士運河界亞洲，西北隔直布羅陀海峽眺望歐洲，南以好望角為終。東有大島，曰馬達加斯加。

人祖之所居焉。昔者埃及、迦太基，皆霸一時，功羨四方。惟羅馬崛起以降，非洲之地，無復興盛，屢為外族所侵。至十九世紀季，殆盡為列強所分。二戰後，各地起義繼起，紛自立國。然戰亂頻仍，迄今猶然，致民生凋弊，餓死者眾矣。
前一二二年

**前一二二年**，繼前一二三年，下前一二一年。

合中國漢武帝**元狩元年**，歐洲**主臨前一二二年**，歲次己未。

## 是年大事
*漢武帝改元元狩，趙翼以是年為年號紀年之始。
*南越文王薨，其子趙嬰齊嗣。

## 生

## 卒
*南越文王趙眜
前八十七年

合中國漢**後元二年**。歲次甲午；

## 是年大事

## 生

## 卒
*漢世宗孝武皇帝劉徹(漢景帝元年生)
*漢孝武鉤弋趙婕妤趙氏(生年不詳)
前一三九年

**前一三九年**，繼前一四〇年，下前一三八年。

合中國漢武帝**建元二年**，歐洲**主臨前一三九年**，歲次壬寅。

## 是年大事
*漢武帝遣張騫使大月氏

## 生

## 卒
前一四一年

**前一四一年**，繼前一四二年，下前一四〇年。

合中國漢**景帝後元三年** ，歐洲**主臨前一四一年**，歲次庚子。

## 是年大事

## 生

## 卒
*漢孝景皇帝劉啟。
前九十五年

合中國漢**太始二年**。歲次丙戌；

## 是年大事

## 生
漢孝昭皇帝劉弗陵(漢元平元年生)
## 卒
前七十四年

合中國漢**元平元年**，歲次丁未。

## 是年大事
*漢昭帝崩，劉賀襲位，賀行事荒唐，在位廿七日，於同月廢黜，另立戾太子據遺裔劉病已為帝。
*漢封丞相蔡義為侯國。
*二月，漢昭帝減稅賦什三。
*八月，漢安平敬侯楊敞薨。
*九月，漢昭帝大赦天下。
*昔蘭尼並為大秦一省。

## 生

## 卒
*漢孝昭皇帝劉弗陵(漢太始二年生)。
*漢將李陵病故。
亞細亞洲

**亞細亞洲**，簡稱**亞洲**，方四千四百五十七萬有九千平方公里，人口四十一億有六千五百萬有餘，皆甲於天下，冠七大洲，陸地十分有三，人口三有二。

亞細亞幅員遼闊，東西極距五時有餘，多居東北半球。其四周環海，東臨太平洋、南濱印度洋、西觸地中海、北環北冰洋。東北起白令海峽，對視美洲；東南遙望新畿內亞島，鄰大洋洲；西南隔非洲以蘇彝士運河、紅海；西北界歐洲以烏拉山脈、高加索山脈、裏海、黑海、愛琴海。

其高山、窪地、沙漠、島嶼無數，有聖母峰，舉世最高；有死海，舉世最低。其上國族繁多，興衰更迭，無代無之。今者凡四十七國，泱泱者，首以中國、俄羅斯、印度三國。
## 地理
其島之眾，廣布各洋，或群聚，或零星。於太平洋者，群島參差相連，狀似花綵，又曰**東北島弧**，計島嶼無數，具名者，曰阿留申群島，曰千島群島，曰日本列島，曰琉球群島，曰臺灣島，曰菲律賓群島，曰東印度群島。
## 國
**[[大陸|寰宇列洲]]**（太平洋諸島或不屬大陸，或屬大洋洲。）
四大文明古國

**四大文明古國**，中國、印度、埃及、巴比倫也。肇乎梁啟超所著《二十世紀太平洋歌》，惟他國莫之同也。
漢太上皇

**漢太上皇**，世稱**劉太公**，一說諱**煓**，字**執嘉**。高帝父也。沛豐邑人。配劉媼，生四子：長子伯，次子仲，三子季，幼子交。長子伯早逝，季即高帝也。

漢二年，楚漢相爭，太公居沛，漢王使人迎之，為楚所阻。三年，漢陷楚都彭城，項羽回師，大破漢軍，執太公及漢王后，居楚為質。五年，項羽置太公於高俎，告漢王曰：「今不急下，吾烹太公。」對曰：「吾與項羽俱北面受命懷王，曰約為兄弟，吾翁即若翁，必欲烹而翁，則幸分我一桮羹。」羽怒，欲殺之。項伯曰：「天下事未可知，且為天下者不顧家，雖殺之無益，祇益禍耳。」從之。後失利，還太公及王后，約以鴻溝為界，太公始歸漢。

六年，漢王稱帝。帝五日一朝太公，如家人父子禮。太公家令說太公曰：「天無二日，土無二王。今高祖雖子，人主也；太公雖父，人臣也。奈何令人主拜人臣！如此，則威重不行。」後帝朝，太公擁篲迎門卻行。帝大驚，下扶太公。太公曰：「帝，人主也，奈何以我亂天下法！」於是帝乃尊太公為太上皇。心善家令言，賜金五百斤。太公乃史上唯一未為人主而尊為太上皇者。

九年，未央宮成。高帝會群臣於未央前殿，奉玉卮，為太上皇壽，曰：「始大人常以臣無賴，不能治產業，不如仲力。今某之業所就孰與仲多？」殿上群臣皆呼萬歲，大笑為樂。

十年七月，崩于櫟陽宮，葬萬年。楚王、梁王皆來送葬。赦櫟陽囚。更命酈邑曰新豐。
## 家屬
*妻 劉媼
**長子 漢武哀侯 伯
**次子 漢代頃侯 嘉
**三子 漢太祖高皇帝 邦
**四子 漢楚元王 交
## 注


## 據
平敦盛

**平敦盛**（**たいら の あつもり**）。平經盛末子、平清盛甥。位階從五位下。人呼**無官大夫**。平氏見敗一之谷，敦盛從其族西走。源氏部將熊谷直實追及，將殺之，目其貌美，不忍。敦盛曰：「唯速斬。」直實問其名，敦盛予之而就死，年十六。

敦盛能弄笛，鳥羽帝嘗賜敦盛祖忠盛以笛曰青葉，家人見敦盛好此藝，乃取青葉予之。

天正中右大臣織田信長，少時好舞幸若之舞，蓋以詠敦盛事跡者也。中有辭云:人間五十年，比化天之內，如夢幻也。一度享生，豈有不滅者。
## 攷
*德川光圀《大日本史》

分類:桓武平氏
前一九七年

**前十九七年**，繼前一九八年，下前一九六年。

合中國**漢高帝十年**，歐洲**主臨前一九七年**。

## 是年大事

漢高帝出擊陳豨。

## 出生

## 逝世

漢太上皇劉煓
義大利

**義大利共和國**，略稱**義**，在南歐羅巴洲。北臨法國、奧地利、斯洛文尼亞。都羅馬。

## 史
初，希臘殖民於義大利南方之地，稱大希臘，立城邦數十，如他林頓、敘拉古等，俱盛極一時。羅馬建國於公元前六世紀，初僅為一小邑矣。然爾後敗拉丁同盟、伊特拉斯坎，復敗義大利南之土著並大希臘諸邦，獨佔義大利半島。至此國勢日盛。先後敗迦太基、馬其頓、敘利亞等，雄霸地中海之地。至敗敘利亞之時，國跨亞、非、歐三洲，西方之國，望塵莫及，莫能匹之。

公元前五十八年，羅馬總督凱撒征高盧，大敗之，併其地。復襲日耳曼、不列顛諸地。後屋大維改共和國之制，創元首制，雖未稱帝，實無異矣。史稱羅馬帝國。傳至五賢帝之時，其國盛極，四海昇平。然盛極必衰，五賢帝崩後，外憂內患，其國幾亡，是為三世紀之危。傳至戴安里先，國分東西，各立兩帝，欲改國之弊，稱四帝共治。西羅馬帝國都米蘭，猶以義大利本島為國治之本。然東西兩羅馬帝國，不能同心合力，乃至蠻族犯界，西羅馬帝國終為哥德人所亡。

西羅馬帝國亡後，義大利為諸蠻族所據，相繼建國，東羅馬帝國嘗復義大利本土，然其國贏弱，力不能逮，義大利得而復失。至中世紀，戰禍不息，其國分數邦，那不勒斯、西西里、威尼斯、佛羅倫薩、熱那亞、教皇國等俱各據一方，終不得一統。文藝復興亦始於義大利，但丁、米開朗基羅、達芬奇等俱生於此地，堪為人傑地靈。

至十五世紀，外國相繼侵義大利。法國、西班牙、奧地利諸國先後立足於義國諸邦，奧地利之治甚佳，故其地反為昌盛。拿破崙戰爭之時，拿破崙自稱義大利之王，屢與奧地利等諸國戰於義大利之土。

義大利雖分裂多時，然合久必分，分久必合，勢也。至十九世紀，撒丁王國屢戰於奧地利並義大利諸邦，獨立戰爭有三，先後得法國、普魯士之助，終敗奧地利，統一義大利本島，立義大利王國。至一次世界大戰，雖為三國同盟之國，然義人既定國內之事，欲壯其羽翼，一統其族，取其國北操義大利語之地，而此地為奧匈所據，故義人多不欲盟於奧匈。戰之初，義大利以三國同盟乃防守之約，而奧匈先攻而言中立。後協約諸國許以達爾馬提亞之地，義大利乃擊奧匈。至協約國勝，義國因美國之干，不能得前英法所許之地。遂忿然而退巴黎和會，軍民皆以為協約國所叛。

戰後，法西斯當權。墨索里尼號召法西斯民眾「進軍羅馬」，國王埃馬努埃萊三世不得已，乃任其為總理。第二次世界大戰，義大利與<u>德国</u>為盟，是為軸心國，侵阿爾巴尼亞、法国之南、希臘、北非諸地。後德意聯軍敗英美法於北非，乘勢渡地中海已登英倫本土，王乃降軸心國。

二次大戰以後，國民表決，改制共和，國王翁貝托二世退位。得美國襄助，經濟漸興。

## 地理
其國形如靴，三面環地中海，一面臨阿爾卑斯山。國內有小國二，曰聖馬力諾、曰梵帝崗。地產豐厚，物力十全。四遠之人輻輳於此。舊有一千一百六十六郡，最大者曰羅馬。古為總王之都，歐羅巴諸國皆臣服焉。地有大渠，穿出城外，百里以入於海。四方商舶悉輸珍寶駢集是渠。羅馬城奇觀甚多，有高大渾全石柱，外周鏤古王形像，故事爛然可觀。內則空虛可容數人。登隮上下如塔。城中有大山曰瑪山。人煙稠密，苦無泉。造一高梁長六十里，梁上立溝，接遠山之水。如通流河。有水泉其味與乳無異。

東北為威尼斯，建海中。有一木為樁，入水千年不朽。其上鋪石，造屋備極精美，城內街衢俱是海，兩傍可通陸行，城中有艘二萬。又有橋梁，極闊。上列三街，俱有民居。不異城市，其高可下度風帆。國中精於造舟，預庀物料，一舟指顧可成。造玻璃極佳，甲於天下。有勿里諾湖在山巔，從石峽瀉下，聲如迅雷，聞五十里。又有沸泉、溫泉。

其南為拿波里地，極豐厚，有火山，晝夜出火，爆石彈射他方至百里外。後移一聖人遺蛻至本國，其害遂息。又地名哥生濟亞，有兩河：一河濯髮則黃，濯絲則白；一河濯絲髮皆黑。外有博樂業城。比薩塔直聳，此則斜倚若傾，今歷數百年未壞，直聳者反將頹。又有城，名把都亞，中有公堂，縱二百步，橫六十步。上為樓鉛瓦，中間無一柱。又把兒瑪一堂，廣可馳馬，亦無一柱，惟以梁如人字，相倚尋丈，至盈尺皆然。從拿波里至左里城石山相隔。又有地出火，四周皆小山。山洞甚多。入內可療病。各主一疾。如欲汗者，入某洞則汗至；欲除濕者，入某洞則濕去。

其國名島有二：一曰西西里，地極富庶，亦有大山噴火。山四周多草木，積雪不消，常成晶石，沸泉如醋，物入便黑。島民最慧，善談論。最精天文，造日晷法自此地始。有巧工德大祿者，造百鳥能飛，即微如蠅蟲亦能飛。更有天文帥名亞基米德。傍近有薩丁島，不生毒物，蛇蝎等皆不螫人，毒物自外至，輒死。

## 行政
義大利行內閣共和制，議會行兩院制，曰參議院、曰眾議院。兩院議員俱為國民所擇。以總統為國之首，七年一易；總統任能人為總理，總理復任各部之長。

國分大區二十，其五為自治區。區下設省、市。計有省一百一十，市政府八千一百又三。

## 民俗
國民多生活安康，男女平等，社稷安定，然時有黑手黨行惡作亂。義大利國以四月二十五日為解放日，六月二日為共和國日。以義大利語為官語，其地方方言頗多。民多奉羅馬天主教也。重禮節，尤以進膳之禮為最。

其國歷史久遠，遺跡甚多，皆壯麗宏偉，雲遊天下之客，無者不慕名而至。佳餚甚多，薄餅、義大利粉，俱名傳天下。民嗜足球，義大利足球甲級聯賽聞名天下。其國家足球隊屢奪世界盃、歐洲國家杯之冠。

文藝復興始於義大利，建築、文化、藝術、文學、科學等諸門，俱可謂天下之最也。阿基米德、但丁、伽利略、達芬奇等皆生於義大利也。

## 據
* 明南懷仁《坤輿圖說》·意大里亞
三角形

300px|right|thumb|大寫<math>A</math>、<math>B</math>、<math>C</math>諸文，今慣以名三角形之頂點；於厥邊也，則以小寫<math>a</math>、<math>b</math>、<math>c</math>諸文。角則或<math>\alpha</math>、<math>\beta</math>、<math>\gamma</math>，或復用點名。
**三角形**，幾何之初义也，蓋三線段相接所成者。其線段曰邊，其交曰點，二邊於形內交處所成之角曰內角。

## 平面幾何

內角和恆為二直角，故無多於一直角者。

有一直角者，曰勾股，今謂**直角三角形**。《九章算術》劉徽注曰：“短面曰勾，長面曰股，相與結角曰弦”。直角兩旁，短者曰**勾**，長者曰**股**，直角相對者曰**弦**。

有一鈍角者，謂**鈍角三角形**。若三角均為銳角，謂銳角三角形。

又有殊者，即二或三角相等也。若二角相等，所對邊等長，謂等腰三角形；若三角皆等，則三邊皆等長，謂等邊三角形。

### 性

知三邊長，則知其三角；知二邊長及其夾角，可得未知邊長。是以三角形穩固甚，故用於支架之物，多作三角形。

知三內角，則知其三邊比例，反以亦然。若兩三角形內角相同，曰相似三角形也。

## 非歐幾何

有球面幾何，內角和可大于二直角；有雙曲幾何，內角可小于二直角。窮究其理，所謂「內角和恆為二直角」，等價於平行公理也。

## 流形

流形之學，有三角化之術。三角形者，二單體也，意其三點之凸組合也。

## 見

* 勾股定理
* 海倫定理
* 正弦定理
* 餘弦定理
* 三角學
* 三角函數
立春

**立春**，正月節。立，建始也；五行之氣，往者過，來者續，於此而春木之氣始至，故謂之立也。

立春日，四時之卒始也。恰逢孟春時節，蓋始於公曆二月三日至五日間。日處黃經三百一十五度，乃春之始。

## 候
* 東風解凍︰凍結於冬，遇春風而解散，不曰春而曰東者，《呂氏春秋》曰：「東方屬木。」木，火母也，火氣溫，故解凍。
* 蟄蟲始振︰蟄，藏也；振，動也；蟄藏之蟲，因氣至而皆蘇動之矣。鮑氏曰：「動而未出，至二月乃大驚而走也。」
* 原為魚上冰，《元史志》改之為魚陟負冰。︰陟，升也；魚當盛寒，伏水底而逐暖，至正月陽氣至，則上游而近冰，故曰負。 

## 前後節氣
大寒 → **立春** → 雨水

## 據
* 《七十二候考》，清·曹仁虎著
* 《月令七十二候集解》，元·吳澄著
* 《史記·天官書》，漢·司馬遷著
香港中文大學

**香港中文大學**，簡曰**中大**，香港之大學也。東臨吐露港，北望馬鞍山。肇乎一九六三年，下轄九書院，曰新亞、崇基、聯合、逸夫、晨興、善衡、敬文、伍宜孫、和聲。其校舍之大，冠絕香港。
前卅三年

合中國漢**竟寧元年**，歐洲**主臨前卅三年**。歲次戊子。

## 是年大事

*昭君出塞。

## 生

## 卒
*漢高宗孝元皇帝劉奭

三
雨水

**雨水**，正月中。天一生水，春始屬木，然生木者必水也，故立春後繼之雨水，且東風既解凍，則散而為雨水矣。

恰逢孟春時節，蓋始於公曆二月十八日至二十日間。日處黃經三百三十度。

## 候
* 獺祭魚︰獺一名水狗，賊魚者也；祭魚，取魚以祭天也；所謂豺獺之報本，歲始而魚上游，則獺初取以祭。徐氏曰：「獺祭圓鋪，圓者，水象也；豺祭方鋪，方者，金象也。」
* 原為鴻雁來，《元史志》改為候雁北︰雁，知時之鳥，熱歸塞北，寒來江南，沙漠乃其居也；孟春陽氣既達，候雁自彭蠡而北矣。
* 草木萌動︰天地之氣交而為泰，故草木萌生發動矣。

## 前後節氣
立春→**雨水**→驚蟄

## 據
* 《七十二候考》，清·曹仁虎著
* 《月令七十二候集解》，元·吳澄著
清明

**清明**，三月節。按《國語》曰「時有八風」。歷獨指清明風為三月節，此風屬巽故也；萬物齊乎巽，物至此時，皆以潔齊而清明矣。

據《曆書》載：「春分後十五日，斗指丁，為清明，時萬物皆潔齊而清明，蓋時當氣清景明，萬物皆顯，因此得名。」

恰逢季春時節，蓋始於公曆四月四至六日間。此日亦為節日，曰清明節。據傳始於古顯貴之「墓祭」禮，後民間相倣傚，祭祖掃墓於此日，遂成俗。

清明之俗南北甚異。北人重墓祭；南人則郊遊。另有插戴柳枝、放風箏、取薪火、畫蛋、鬥雞、盪鞦韆諸活動。白、苗、蒙古、納西諸族亦有清明之俗。

文人常抒情清明，如唐人杜牧之《清明》︰「清明時節雨紛紛，路上行人欲斷魂。借問酒家何處有？牧童遙指杏花村。」。
## 候

*桐始華︰桐，木名，有三種：華而不實者曰白桐，《爾雅》所謂「榮桐木」是也；皮青而結實者曰梧桐，一曰青桐，《淮南子》曰「梧桐斷角」是也。生於山岡；子大而有油者曰油桐，《毛詩》所謂「梧桐不生山岡」者是也。今始華者，乃白桐耳。按《埤雅》，桐木知日月閏年，每一枝生十二葉，閏則生十三葉，與天地合氣者也。今造琴瑟者，以花桐木，是知桐為白桐也。
*田鼠化為鴽︰按《爾雅》注曰：「鼫鼠，形大如鼠，頭似免，尾有毛，青黃色，好在田中食粟豆，謂之田鼠。」《本草》《素問》曰：「鴽，鶉也，似鴿而小。」今《說文》注鴽曰：「鴾母。」蓋青州呼鵪鶉為鴾母。鮑氏曰：「鼠，陰類；鴽，陽類；陽氣盛，故化為鴽。」蓋陰為陽所化也。
*虹始見︰虹，虹蜺也。《詩》所謂「螮蝀」，俗謂之蜺也。註疏曰：「是陰陽交會之氣。」故先儒以為雲薄漏日，日照雨滴，則虹生焉。今以水噀日，自側視之，則暈為虹。朱子曰：「日與雨交，倏然成質，陰陽不當交而交者，天地淫氣也。」虹為雄，色赤白；蜺為雌，色青白。然二字皆從蟲，《說文》曰：「似螮蝀狀。」諸書又云：嘗見虹入溪飲水，其首如驢。恐天地間亦有此種物也，但虹氣似之，借名也。 

## 前後節氣
春分→**清明**→穀雨

## 另見
*清明上河圖
*寒食節

## 據
*《七十二候考》，清·曹仁虎著
*《月令七十二候集解》，元·吳澄著
穀雨

**穀雨**，三月中。自雨水後，土膏脈動，今又雨其穀於水也。雨讀作去聲，如「雨我公田」之雨，蓋穀以此時播種，自上而下也。故《說文》云：雨本去聲。今風雨之雨在上聲，雨下之雨在去聲也。

恰逢季春時節，蓋始於公曆四月十九至二十一日間。日處黃經三十度。

## 候
*萍始生︰萍，水草也，與水相萍，故曰萍；漂流隨風，故又曰漂。《歷解》曰：「萍，陰物，靜以承陽也。」
*鳴鳩扶其羽︰鳩，即鷹所化者，布穀也；拂，過擊也。《本草》云：「拂羽飛而翼拍，其身氣使然也。」蓋當三月之時，趨農急矣，鳩乃追逐而鳴，鼓羽直刺上飛，故俗稱布穀。
*戴勝降於桑︰戴勝，一名戴鵀。《爾雅》注曰：「頭上有勝毛，此時恆在於桑。」蓋蠶將生之候矣；言降者，重之，若天而下，亦氣使之然也。 

## 前後節氣
清明→穀雨→立夏

## 據
*《七十二候考》，清·曹仁虎著
*《月令七十二候集解》，元·吳澄著
立夏

**立夏**，四月節。立字解見春；夏，假也，物至此時皆假大也。

恰逢孟夏時節，蓋始於公曆五月五至七日間。日處黃經四十五度。

## 候
*螻蟈鳴︰螻蟈，小蟲，生穴土中，好夜出，今人謂之土狗是也，一名螻蛄，一名碩鼠，一名螜 ，各地方言之不同也。《淮南子》曰：「螻蟈鳴，丘螾出。」陰氣始而二物應之。《夏小正》「三月螜則鳴」是也。且有五能，不能成一技：飛不能過屋，緣不能窮木，泅不能渡谷，穴不能復身，走不能先人，故《說文》稱鼫為五技之鼠。《古今注》又以螻名鼫鼠可知。《埤雅》《本草》俱以為臭蟲。陸德明、鄭康成以為蛙，皆非也。
*蚯蚓出︰蚯蚓，即地龍也。《歷解》曰：「陰而屈者，乘陽而伸見也。」
*王瓜生︰《圖經》云：王瓜處處有之，生平野、田宅及牆垣，葉似栝樓，烏藥，圓無丫缺，有毛如刺，蔓生，五月開黃花，花下結子如彈丸，生青熟赤，根似葛，細而多糝，又名土瓜，一名落鴉瓜，今藥中所用也。《禮記》鄭玄注曰：「即萆挈。」《本草》作菝葜。

## 前後節氣
穀雨→**立夏**→小滿

## 據
*《七十二候考》，清·曹仁虎著
*《月令七十二候集解》，元·吳澄著
小滿

**小滿**，四月中。小滿者，物至於此，小得盈滿。

恰逢孟夏時節，蓋始於公曆五月二十至二十二日間。日處黃經六十度。

## 候
*苦菜秀︰《埤雅》以荼為苦菜。《毛詩》曰：「誰謂荼苦？」是也。鮑氏曰：「感火之氣而苦味成。」《爾雅》曰：「不榮而實者謂之秀，榮而不實者謂之英，」此苦萊宜言英也。蔡邕《月令》以謂苦蕒菜。非。
*靡草死︰鄭康成、鮑景翔皆云：靡草，葶藶之屬。《禮記》注曰：「草之枝葉而靡細者。」方氏曰：「凡物感陽而生者，則強而立；感陰而生者，則柔而靡。」謂之靡草，則至陰之所生也，故不勝至陽而死。
*原為小暑至，後《金史志》改麥秋至。《月令》麥秋至，在四月；小暑至，在五月。小滿為四月之中氣，故易之。︰秋者，百穀成熟之時，此於時雖夏，於麥則秋，故雲麥秋也。 

## 諺
*中國山西壽陽：小滿前後，安瓜點豆。

## 前後節氣
立夏→小滿→芒種

## 據
*《七十二候考》，清·曹仁虎著
*《月令七十二候集解》，元·吳澄著
芒種

**芒種**，五月節。謂有芒之種，穀可稼種矣。

恰逢仲夏時節，蓋始於公曆六月五至七日間。日處黃經七十五度。

## 候
*螳螂生︰螳螂，草蟲也，飲風食露，感一陰之氣而生，能捕蟬而食，故又名殺蟲；曰天馬，言其飛捷如馬也；曰斧蟲，以前二足如斧也；尚名不一，各隨其地而稱之；深秋生子於林木間，一殼百子，至此時，則破殼而出，藥中桑螵蛸是也。
*鵙始鳴︰鵙，百勞也，《本草》作博勞。朱子《孟》注曰：「博勞，惡聲之鳥，蓋梟類也。」曹子建《惡鳥論》：百勞以五月鳴，其聲鵙鵙然，故以之立名，似俗稱濁溫。故《埤雅》禽經注云：百勞不能翱翔，直飛而已。《毛詩》曰：「七月鳴鵙。」蓋周七月，夏五月也。
*反舌無聲︰諸書以為百舌鳥，以其能反覆其舌，故名。特註疏以為暇&#x2A0F8;麻。蓋蛙屬之舌尖向內，故名之。今辨其非者，以其此時正鳴，不知失考也。《易通卦驗》、《丹鉛餘錄》俱即名為蝦&#x2A0F8;麻，無聲，若以五月正鳴，殊不知初旬見形後，形亦藏矣。陳氏曰：螳螂、鵙皆陰類，感微陰而或生或鳴；反舌感陽而發，遇微陰而無聲也。

## 前後節氣
小滿→芒種→夏至

## 據
*《七十二候考》，清·曹仁虎著
*《月令七十二候集解》，元·吳澄著
夏至

**夏至**，五月中。《韻會》曰：「夏，假也。至，極也。」萬物於此，皆假大而至極也。

恰逢仲夏時節，蓋始於公曆六月二十一至二十二日間。日處黃經九十度。

北半球日影短至，日至長，夜至短，示盛夏之至。

其時，日直射至北回歸線，後，日直射點始南移。

## 候
*鹿角解︰鹿形小，山獸也，屬陽，角支向前，與黃牛一同；糜，形大，澤獸也，屬陰，角支向後，與水牛一同。夏至一陰生，感陰氣而鹿角解。解，角退落也；冬至一陽生，糜感陽氣而角解矣，是夏至陽之極，冬至陰之極也。
*蜩始鳴︰蜩，蟬之大而黑色者，蜣螂脫殼而成，雄者能鳴，雌者無聲，今俗稱知了是也。按蟬乃總名，鳴於夏者曰蜩，即莊子云「蟪蛄不知春秋者」是也。蓋蟪蛄夏蟬，故不知春秋；鳴於秋者曰寒蜩，即楚辭所謂寒螀也。故《風土記》曰：蟪蛄鳴朝。寒螀鳴夕。今秋初夕陽之際，小而綠色聲急疾者，俗稱都了是也。故《埤雅》各釋其義。然此物生於盛陽，感陰而鳴。
*半夏生︰半夏，藥名，居夏之半而生，故名。 

## 前後節氣
芒種→**夏至**→小暑

## 據
*《七十二候考》，清·曹仁虎著
*《月令七十二候集解》，元·吳澄著
驚蟄

**驚蟄**，《夏小正》曰：「正月啟蟄。」言發蟄也，萬物出乎震，震為雷，故曰驚蟄。是蟄蟲驚而出走矣。

恰逢仲春時節，蓋始於公曆三月五至七日間。日處黃經三百四十五度。

## 候

*桃始華︰桃，果名，花色紅，是月始開。
*食庚鳴︰。庚，亦作鶊，黃鸝也。《詩》所謂「有鳴倉庚」是也。《章龜經》曰︰「倉，清也；庚，新也。感春陽清新之氣而初出，故名。」其名最多︰《詩》曰「黃鳥」，齊人謂之「搏黍」，又謂之「黃袍」，僧家謂之「金衣公子」，其色鵹黑而黃，又名鵹黃，諺曰︰「黃栗畱黃鶯」，鶯兒皆一種也。
*鷹化為鳩︰鷹，蟄鳥也，鷂鸇之屬；鳩，即今之布穀。《章龜經》曰：「仲春之時，林木茂盛，又喙尚柔，不能捕鳥，瞪目忍饑，如痴而化，故名曰鸤鳩。」《王制》曰：「鳩化為鷹，秋時也。」此言鷹化為鳩，春時也。以生育肅殺氣盛，故鷙鳥感之而變耳。孔氏曰：「化者，反歸舊形之謂。」故鷹化為鳩，鳩復化為鷹，如田鼠化為鴽，則鴽又化為田鼠；若「腐草為螢」，「雉為蜃」，「爵為蛤」，皆不言化，是不再複本形者也。 

## 諺
*臺灣：二月初二拍雷、稻尾較重秤錘。指二月初二春雷響，則是年節氣正常，風調雨順，為豐收之年。

## 前後節氣
雨水→**驚蟄**→春分

## 據
 
*《七十二候考》，清·曹仁虎著
*《月令七十二候集解》，元·吳澄著
春分

**春分**，二月中。分者，半也；此當九十日之半，故謂之分，秋同義；夏冬不言分者，蓋天地間二氣而已。方氏曰：「陽生於子，終於午，至卯而中分，故春為陽中。」而仲月之節為春分，正陰陽適中，故晝夜無長短雲。

恰逢仲春時節，蓋始於公曆三月二十至二十一日間。日處黃經零度。

其時，日直射赤道，後日直射點續向北移，故春分亦曰**升分**。天下晝夜等長（見晨昏蒙影），無極晝極夜現象。後，北半球晝漸長夜漸短，南半球夜漸長晝漸短，北極帶始極晝，其域漸大；南極帶極晝終，極夜始，其域漸大。

## 候
*玄鳥至︰玄鳥，燕也，高誘曰：「春分而來，秋分而去也。」
*雷乃發聲︰陰陽相薄為雷，至此，四陽漸盛，猶有陰焉，則相薄乃發聲矣；乃者，《韻會》曰：「象氣出之難也。」註疏曰：「發，猶出也。」
*始電︰電，陽光也；四陽盛長，值氣洩時而光生焉。故《歷解》曰：「凡聲，陽也；光，亦陽也。《易》曰：「雷電合而章。」《公羊傳》又曰：「電者，雷光。」是也，徐氏曰：「雷陽，電陰。」非也。蓋盛夏無雷之時，電亦有之，可見矣。 

## 前後節氣
驚蟄→**春分**→清明

## 兼查
*地球公轉
*晝夜平分點

## 據
*《七十二候考》，清·曹仁虎著
*《月令七十二候集解》，元·吳澄著
大暑

**大暑**，六月中，解見小暑。

恰逢季夏時節，蓋始於公曆七月二十二至二十四日間。日處黃經一百二十度。

## 候
*腐草為螢︰曰丹良、曰丹鳥、曰夜光、曰宵燭，皆螢之別名。離明之極則幽陰，至微之物亦化而為明也。《毛詩》曰：「熠耀宵行」，另一種也，形如米蟲，尾亦有火，不言化者，不復原形，解見前。
*土潤溽暑︰溽，濕也，土之氣潤，故蒸郁而為濕暑，俗稱齷齪熱是也。
*大雨時行︰前候濕暑之氣蒸郁，今候則大雨時行以退暑也。 

## 前後節氣
小暑 → **大暑** → 立秋

## 據
*《七十二候考》，清·曹仁虎著
*《月令七十二候集解》，元·吳澄著
小暑

**小暑**，六月節。《說文》曰：「暑，熱也。」就熱之中，分為大小：月初為小，月中為大。今則熱氣猶小也。

恰逢季夏時節，蓋始於公曆七月六至八日間。日處黃經一百零五度。

## 候
*溫風至︰至，極也，溫熱之風，至此而極矣。
*蟋蟀居壁︰一名蛩，一名蜻蛚，即今之促織也。《禮記》注曰：「生土中，此時羽翼稍成，居穴之壁，至七月則遠飛而在野矣。」蓋肅殺之氣，初生則在穴，感之深則在野而斗。
*原為鷹乃學習，《元史志》改之為鷹始摯。︰摯，搏擊也。應氏曰：「殺氣未肅。」鷙猛之鳥，始習於擊，迎殺氣也。 

## 諺
*小暑小禾黃
*小暑吃芒果
*小暑溫暾大暑熱
*小暑過，一日熱三分
*小暑南風，大暑旱
*小暑打雷，大暑破圩
*小暑驚東風，大暑驚紅霞
*六月初一，一雷壓九颱，無雷便是颱

## 古籍
*隋唐五代卷/卷二十一/時序部六/夏上/《禮》曰：「小暑之日，溫風至，後五日蟋蟀居壁，後五日鷹乃學習。」
*月令七十二候集解：「六月節……暑，熱也，就熱之中分為大小，月初為小，月中為大，今則熱氣猶小也。」
*黃曆：「斗指辛為小暑，斯時天氣已熱，尚未達至極點，故名。」
*群芳譜：「暑氣至此尚未極也」
*二十四節令歌：「小暑不算熱，大暑三伏天」(註︰二十四節令歌全文請閱節氣。)

## 前後節氣
夏至→**小暑**→大暑

## 據
*《七十二候考》，清·曹仁虎著
*《月令七十二候集解》，元·吳澄著
立秋

**立秋** ，七月節。立字解見春。秋，摯也，物於此而揫斂也。

恰逢孟秋時節，蓋始於公曆八月七至九日間。日處黃經一百三十五度。

## 候
*涼風至︰西方淒清之風曰涼風，溫變而涼氣始肅也。《周語》曰：火見而清風戒寒是也。
*白露降︰大雨之後，清涼風來，而天氣下降，茫茫而白者，尚未凝珠，故曰白露降，示秋金之白色也。
*寒蟬鳴︰寒蟬，《爾雅》曰：寒螀，蟬小而青紫者。馬氏曰：「物生於暑者，其聲變之矣。」 

## 前後節氣
大暑 → **立秋** → 處暑

## 據
*《七十二候考》，清·曹仁虎著
*《月令七十二候集解》，元·吳澄著
處暑

**處暑**，七月中。處，止也，暑氣至此而止矣。

恰逢孟秋時節，蓋始於公曆八月二十二至二十四日間。日處黃經一百五十度。

## 候
*鷹乃祭鳥︰鷹，義禽也，秋令屬金，五行為義，金氣肅殺，鷹感其氣，始捕擊諸鳥，然必先祭之，猶人飲食，祭先代為之者也；不擊有胎之禽，故謂之義。
*天地始肅︰秋者，陰之始，故曰天地始肅。
*禾乃登︰禾者，穀連藁秸之總名，又稻秫菰粱之屬，皆禾也，成熟曰登。 

## 前後節氣
立秋 → **處暑** → 白露

## 據
*《七十二候考》，清·曹仁虎著
*《月令七十二候集解》，元·吳澄著
白露

**白露**，八月節。秋屬金，金色白，陰氣漸重，露凝而白也。

恰逢仲秋時節，蓋始於公曆九月七至九日間。日處黃經一百六十五度。

## 候
*鴻雁來︰鴻大雁小，自北而來南也，不謂南鄉，非其居耳。詳見雨水節下。
*玄鳥歸︰玄鳥解見春分，此時自南而往北也，燕乃北方之鳥，故曰歸。
*群鳥養羞︰三人以上為眾，三獸以上為群，群者，眾也，《禮記》注曰：「羞者，所美之食。」養羞者，藏之以備冬月之養也。 

## 前後節氣
處暑 → **白露** → 秋分

## 據
*《七十二候考》，清·曹仁虎著
*《月令七十二候集解》，元·吳澄著
秋分

**秋分**，八月中，解見春分。

恰逢仲秋時節，蓋始於公曆九月二十三至二十四日間。日處黃經一百八十度。

其時日直射赤道，後，日直射點續南移，故秋分亦曰**降分**。

天下晝夜等長，無極晝極夜之象。後，北半球晝漸短夜漸長，南半球晝漸長夜漸短，北極帶極夜之域漸小，南極帶極晝之域漸大。

## 候
*雷始收聲︰鮑氏曰：雷，二月陽中發聲，八月陰中收聲，入地則萬物隨入也。
*蟄蟲培戶︰淘瓦之泥曰壞，細泥也，按《禮記》注曰：壞，益其蟄穴之戶，使通明處稍小，至寒甚，乃墐塞之也。
*水始涸︰《禮記》注曰：「水本氣之所為」，春夏氣至，故長，秋冬氣返，故涸也。 

## 前後節氣
白露 → **秋分** → 寒露

## 另見
*晝夜平分點

## 據
*《七十二候考》，清·曹仁虎著
*《月令七十二候集解》，元·吳澄著
寒露

**寒露**，九月節。露氣寒冷，將凝結也。

恰逢季秋時節，蓋始於公曆十月八至九日間。日處黃經一百九十五度。

## 候
*鴻雁來賓︰雁以仲秋先至者為主，季秋後至者為賓；《通書》作來濱，濱，水際也，亦通。
*雀入大水為蛤︰雀，小鳥也，其類不一，此為黃雀；大水，海也，《國語》云：「雀入大海為蛤」。蓋寒風嚴肅，多入於海，變之為蛤，此飛物化為潛物也。蛤，蚌屬，此小者也。
*菊有黃華︰草木皆華於陽，獨菊華於陰，故言有「桃桐之華」，皆不言色，而獨菊言者，其色正應季秋土旺之時也。 

## 前後節氣
秋分 → **寒露** → 霜降

## 據
*《七十二候考》，清·曹仁虎著
*《月令七十二候集解》，元·吳澄著
霜降

**霜降**，九月中。氣肅而凝，露結為霜矣。《周語》曰：「駟見而隕霜。」

恰逢季秋時節，蓋始於公曆十月二十三至二十四日間。日處黃經二百一十度。

## 候
*豺乃祭獸︰祭獸，以獸而祭天報本也，方鋪而祭秋金之義。
*草木黃落︰色黃而搖落也。
*蟄蟲咸俯︰咸，皆也；府，垂頭也；此時寒氣肅凜，蟲皆垂頭而不食矣。 

## 前後節氣
寒露 → **霜降** → 立冬

## 據
*《七十二候考》，清·曹仁虎著
*《月令七十二候集解》，元·吳澄著
立冬

**立冬**，十月節。立字解見立春。冬，終也，萬物收藏也。

恰逢孟冬時節，蓋始於公曆十一月七至八日間。日處黃經二百二十五度。

## 候
*水始冰︰水面初疑，未至於堅也。
*地始凍︰土氣凝寒，未至於坼。
*雉入大水為蜃︰雉，野雞；鄭康成、《淮南子》高誘俱注蜃為大蛤，《玉篇》亦曰：蜃，大蛤也。《墨子》又曰：蚌，一名蜃蚌，非蛤類乎？《禮記》之注曰：蛟屬。《埤雅》又以蚌蜃各釋，似非蛤類。然按《本草》車螯之條曰：「車螯是大蛤，一名蜃，能吐氣為樓台，又嘗聞海中蜃氣成樓垣。」《章龜經》曰：蜃大者如車輪，島嶼、月間吐氣成樓，與蛟龍同也。則知此為蛤明矣。況《爾雅翼》引《周禮》諸家辯蜃為蛤甚明。《禮記》之注，以謂雉由於蛇化之說，故以雉子為蜃。《埤雅》既曰似蛇而大，腰下盡逆鱗，知之悉矣。然復疑之，一曰狀似螭龍，有耳有角，則亦聞而識之。不若《本草》、《章龜經》為是即一物耳。大水，淮也。《晉語》曰：雉入於淮為蜃。

## 前後節氣
霜降 → **立冬** → 小雪

## 據
*《七十二候考》，清·曹仁虎著
*《月令七十二候集解》，元·吳澄著
冬至

**冬至**，十一月中，終藏之氣，至此而極也，故亦終始之期焉，遂以為**子**。周建子，以之為歲首。夏建寅，以之為十一月。

恰逢仲冬時節，蓋始於公曆十二月二十一至二十二日間。日處黃經二百七十度，直射南迴歸線。是日北半球夜至長，晝至短。

冬至，陰氣之極也，極而致反，故有謂冬至一陽生。易復卦云：「雷在地中，復。先王以至日閉關，商旅不行，後不省方。」

又，《後漢書》禮儀志：「冬至前後，加子安身靜體，百官絕事，不聽政，擇吉辰而後省事。」

## 候
*蚯蚓結︰六陰寒極之時，蚯蚓交相結而如繩也。
*麋角解︰鹿形小，山獸也，屬陽，角支向前，與黃牛一同；糜，形大，澤獸也，屬陰，角支向後，與水牛一同。夏至一陰生，感陰氣而鹿角解。解，角退落也；冬至一陽生，糜感陽氣而角解矣，是夏至陽之極，冬至陰之極也。
*水泉動︰水者，天一之陽所生，陽生而動，今一陽初生，故云耳。 

## 諺
;上海川沙:冬至菜花年大麥
;廣東:冬大過年
;江蘇蘇州:冬至小年，民多飲冬釀酒。

## 兼查
*九九消寒帖

## 前後節氣
大雪 → **冬至** → 小寒

## 據
*《七十二候考》，清·曹仁虎著
*《月令七十二候集解》，元·吳澄著
小寒

**小寒**，十二月節。月初寒，尚小，故云，月半則大矣。

恰逢季冬時節，蓋始於公曆一月五至七日間。日處黃經二百八十五度。

## 候
*雁北鄉︰鄉，嚮導之義，二陽之候，雁將避熱而回，今則鄉北飛之，至立春後皆歸矣，禽鳥得氣之先故也。
*鵲始巢︰鵲，喜鵲也；巢之門，每向太歲，冬至天元之始至，後二陽已得來年之節氣，鵲遂可為巢，知所向也。
*雉始雊︰雉，文明之禽，陽鳥也；雊，雌雄之同鳴也，感於陽而後有聲。 

## 前後節氣
冬至 → **小寒** → 大寒

## 據
*《七十二候考》，清·曹仁虎著
*《月令七十二候集解》，元·吳澄著
大寒

**大寒**，十二月中。月初寒，尚小，故云，月半則大矣。

恰逢季冬時節，蓋始於公曆一月二十至二十一日間。日處黃經三百度。

## 候
*雞始乳︰乳，育也。馬氏曰：「雞，木畜，麗於陽而有形，故乳在立春節也。」
*鷙鳥厲疾︰「征鳥厲疾」。征，伐也，殺伐之鳥，乃鷹隼之屬，至此而猛厲迅疾也。（注︰《月令》作征鳥厲疾。《唐書》，及《宋》《金史》志，皆作鷙鳥。《元史志》，始仍作征鳥。）
*水澤腹堅︰陳氏曰：冰之初凝，水面而已，至此則徹上下皆凝，故云腹堅，腹猶內也。

## 前後節氣
小寒 → **大寒** → 立春

## 據
*《七十二候考》，清·曹仁虎著
*《月令七十二候集解》，元·吳澄著
大雪

**大雪**，十一月節。大者，盛也，至此而雪盛矣。

恰逢仲冬時節，蓋始於公曆十二月六至八日間。日處黃經二百五十五度。

## 候
*鶡旦不鳴︰《禽經》曰：鶡，毅鳥也，似雉而大，有毛角，斗死方休。古人取為勇士冠名可知矣。《漢書》音久亦然。《埤雅》云：「黃黑色，故名為褐。」據此，本陽鳥，感六陰之極，不鳴矣。若郭璞《方言》，似雞，冬無毛，晝夜鳴，即寒號蟲。陳澔與方氏亦曰，求旦之鳥，皆非也。夜既鳴，何謂不鳴耶？《丹鉛餘錄》作「雁」，亦恐不然。《淮南子》作鳱鴠，《詩》注作渴旦。
*虎始交︰虎，猛獸，故《本草》曰能辟惡魅。今感微陽，氣益甚也，故相與而交。
*荔挺生︰荔，《本草》謂之蠡，實即馬薤也，鄭康成、蔡邕、高誘皆云馬薤，況《說文》云，荔似蒲而小，根可為刷；與《本草》同。但陳澔注為香草，附和者即以為零陵香，殊不知零陵香自生於三月也。 

## 前後節氣
小雪 → **大雪** → 冬至

## 據
*《七十二候考》，清·曹仁虎著
*《月令七十二候集解》，元·吳澄著
小雪

**小雪**，十月中，雨下而為寒氣所薄，故凝而為雪；小者，未盛之辭。

恰逢孟冬時節，蓋始於公曆十一月二十二至二十三日間。日處黃經二百四十度。

## 候
*虹藏不見︰《禮記》注曰：「陰陽氣交而為虹。」此時陰陽極乎辨，故虹伏；虹非有質而曰藏，亦言其氣之下伏耳。
*天氣上騰地氣下降
*閉塞而成冬︰天地變而各正其位，不交則不通，不通則閉塞，而時之所以為冬也。 

## 前後節氣
立冬 → **小雪** → 大雪

## 據
*《七十二候考》，清·曹仁虎著
*《月令七十二候集解》，元·吳澄著
語序

**語序**為文法詞彙之序，語言者，皆有主詞、受詞、動詞之分，故語序及語法格有之，多數語言主一語序，亦有多種者，如德語、荷蘭語之類，另一方面，部份語言，其格變化是具，故語序不拘，如拉丁語、芬蘭語之類，德語亦然，然德語非完全自由，動詞之位咸定，且德語之詞，除陽性單數，主賓之格，其形同也。

## 語序之類
主詞、受詞、動詞之序法共六。以下S表主詞(主語)、V表動詞(謂語)、O表受詞(賓語)，序之以使用多寡也：
* SOV─如日語、韓語、藏語、土耳其語、巴斯克語、波斯語、巴利語之類；又拉丁語多使此序也，，德語、荷蘭語以斯為次(用於子句從句)，而法語、西班牙語、義大利語之語，亦用之於受詞為代名詞之時也。
* SVO─如英語、法語、義大利語、西班牙語、漢語、越南語、馬來語及印尼語、爪哇語、斯瓦希裡語、基切語、人造語世界語、邏輯語，多種克里奧爾語(如托克皮辛語)亦使之也。
* VSO─如古典阿拉伯語、聖經希伯來語、馬雅語族多數語、威爾士語及些凱爾特語族海島凱爾特語支語使此序。
* VOS─如斐濟語、馬達加斯加語、古爪哇語、索西語。
* OSV─如Xavante語，薩丁尼亞人使此語序（當其語 義語時），英語(尤其電影《星際大戰》角色尤達尤然)、漢語(關聯於話題優先)、克林貢語亦有使之也。
* OVS─如Hixkaryana語，人造語言克林貢語，此序少為人類自然語言所用也。

* 德語荷蘭語語序可視為主賓謂，當僅有一動詞時，然從句及多動詞主句則為主賓謂，詳見動詞第二順位。

萬國語主謂賓者，百有四十又五；主賓謂者，百有三十又五；謂主賓者，百有一十八也。

## 漢語語序
### 主詞位置
### 賓詞位置
#### 否定代賓
#### 惠字句、唯字句的賓語前置
#### 其他賓語前置
#### 雙賓結構
#### 介賓結構
### 虛詞位置
#### 否定詞位置
#### 量詞位置
##### 西周金文(潘玉坤2005)
###### 量詞的分類使用情況
*1.天然單位：車、兩(輛)、乘、匹、馬/羊/牛、鈴、錞、旅、人、夫、白(伯)。
*2.集體單位：穀、束/秉、肆、具、秭、家。
*3.度量衡貨幣容器單位：鈞、哷、鈑、朋、兩(布帛)、畮(muˇ)、田、里。
*4.編制單位：邑、里。
*5.其它單位：品、款、封、聝(guoˊ)。
###### 關於量詞
*1.量詞的匹配：
*2.相關議題：
##### 漢魏篆文
##### 唐宋隸楷
#### 連詞位置
#### 介詞位置

## 參見
* 拉丁語
* 捷克語
* 芬蘭語
德語

**德語**者，德意志之言也，東歐諸國及非洲納米比亞亦有用者，為舉世之第十一，屬印歐語系日耳曼語族西日耳曼語支。

## 字母
德語字母者，A B C D E F G H I J K L M N O P Q R S T U V W X Y Z也，亦使A、O、U上加點成Ä、Ö、Ü，以表A、O、U之變音，ß亦以之表SS也。

德語音形多一致，見其字識其音也。

## 語法
### 名詞變化
德語為屈折語，名詞有三性四格，複數不問性，變化示之如下：

變化表一用於前無冠詞之時，例：großer Hund - 大犬，großes Haus - 大屋，große Tür - 大門

詞尾變化表二用於前為不定冠詞、人稱屬格及kein之形容詞，例：ein großer Hund - 一大犬，ein großes Haus - 大屋，eine große Tür - 大門

詞尾變化表三用於不定冠詞、人稱屬格及kein之類，例：ein Mann - 一男, sein Kind - 其子(單數), eine Frau - 一女, meine Kinder -吾子(複數)

此表用於前有定冠詞之形容詞，例：der große Hund - 大犬，das große Haus - 大屋，die große Tür - 大門

此外，單數名詞之陽性與中性屬格常于結尾加-(e)s，複數名詞若非以-n字結尾，則其與格加以-n。

### 冠詞
德語冠詞如下：

## 它典

* 曼海姆德國語言文化研究院官址 （IDS）
* 德國語言公式網址入端 
* 《方習德語侶伴》 （Wiesbaden）
* 《德國語言文獻》 
* 《德文正字解說》
* 《萊比錫大學德文大辭典》
* 《圖登氏德文大辭典》
* 《朗氏德文大辭典》
* 《德語語法大字典》
* 《實用德語教程》 
* 互聯網流行德文用字辭彙
* 《德語方言圖釋》
* 《德語及威爾斯語參照》  （Deutschtum.net）
度量空間

**度量空間**，度量之所也。夫**度量**者，相去之程也。

## 定義

**量度空間**者，集合也，凡二物之間必有一數，曰**度量**（「d」）。凡度量者，必以下是從：
*二物之度量，非負也。（「d(x,y) \ge 0」）
*二物之度量為零，同乎二物皆一也。（「d(x,y) = 0 \Leftrightarrow x = y」）
*甲乙之度量，同乎乙甲之度量。（「d(x,y) = d(y,x)」）
*甲乙之度量，少於甲丙與乙丙度量之和矣（「d(x,z) \le d(x,y) + d(y,z)」）。此謂三角不等式也。

取一物曰心（a），及一正數曰半徑（r）。凡與心之度量小於半徑者，聚以成集，謂**開球**（「B(b,r)={ x | d(x,a) \mathbb{R}^n」）合一度量也。凡二點，合其差各部之方，再開方，則得歐幾里德度量。（「d(x,y)=\sqrt{(x_1-y_1)^2+\cdots+(x_n-y_n)^2}」）
*實高維實空間，凡二點，合其差各部之模，得一度量也。（「d(x,y)=|x_1-y_1|+\cdots+|x_n-y_n|」）
*範空間者，度量空間也。

## 註
本州

**本州**島居日本海與太平洋間，世界第七大島也。北以津輕海峽望北海道，南以關門海峽隔九州。南北千三百公里，方二十三萬又五百平方公里。至高處富士山，三千七百七十六公尺。有水出焉，至長者信濃川。其所處也，歐亞板塊太平洋板塊之銷減帶，初有火山處海下，歷年冒昇出水而成島，乃得本州，時地震。

日本都焉。有口一億餘，關東有其四一。其野可出稻，山梨出美果。

分類:日本地方志
天擇

**物競**者，物爭自存也。**天擇**者存其宜種也。意謂民物於世樊然並生，同食天地自然之利矣。然與接為構民物，各爭有以自有。其始也種與種爭，弱者常為強肉，愚者常智者役。及其有以自存而遺種也，則必強忍魁傑，矯健巧慧，而與其一時之天時地利人事最其相宜者也。

達爾文以「天擇」釋生物天演之道。意指生物因境遇使然，變異不止，適者數增，不適者減。

## 兼查
* 遺傳學
* 變異

## 據
* 嚴復《天演論》
張騫

[thumb|350px|[敦煌莫高窟張騫使西域圖，唐初繪]]
**張騫**，漢漢中人也，建元中為郎。時，匈奴破月氏王，以其頭為飲器，月氏遁而怨匈奴，無與共擊之。漢方欲擊匈奴，聞此言，欲通使，道必更匈奴中，乃募能使者。騫以郎應募，使月氏。

匈奴得之，留騫十餘歲，予妻，有子，然騫持漢節不失。居匈奴西，騫因與其屬亡鄉月氏，西走數十日，至大宛。大宛王聞漢之饒財，欲通不得，見騫，喜。使人道遣騫，經康居。抵月氏。大月氏王已為匈奴所殺，立其夫人為王。既臣大夏而君之，地肥饒，少寇，志安樂。又自以遠漢，殊無報胡之心。騫從月氏至大夏，竟不能得月氏要領。留歲餘，還，並南山，欲從羌中歸，復為匈奴所得。留歲余，單于死，國內亂，騫與胡妻及堂邑父俱歸漢。拜騫太中大夫，堂邑父為奉使君。

騫行時百餘人，去十三歲，唯二人得還。

元朔六年，騫從衛青擊匈奴，知水草處，軍得以不乏，乃封騫為博望侯。後二年，騫為衛尉，與李廣俱出右北平擊匈奴。匈奴圍李將軍，軍失亡多，而騫後期當斬，贖為庶人。是歲，驃騎將軍霍去病破匈奴西邊，殺數萬人，至祁連山。

元狩四年，漢擊走單于漠北。武帝拜騫為中郎將，將三百人，馬各二匹，牛、羊以萬數，齎金幣帛直數千巨萬，多持節副使，道可便遣之旁國。騫既至烏孫，致賜諭指，未能得其決。騫即分遣副使使大宛、康居、月氏、大夏。烏孫發道譯送騫，與烏孫使數十人，馬數十匹。報謝，因令窺漢，知其廣大。騫還，拜為大行。歲餘，騫卒。後歲餘，其所遣副使通大夏之屬者皆頗與其人俱來，於是西北國始通於漢矣。

## 他山
* 中國歷史戲《漢武大帝》，中國中央電視台，乙酉年首播。
* 日本國小說《張騫》，塚本青史著、講談社出版，壬午年出版。

## 出典
* 西漢司馬遷著，《史記．卷一百二十三．大宛列傳》
* 東漢班固著，《漢書．卷六十一》

分類:基礎之文
分類:漢列傳
夏武烈帝

**夏世祖武烈皇帝**，姓**[[赫連氏|赫連]]**，諱**勃勃**，字屈孑，本姓劉，匈奴鐵弗部人，南單于之裔也。父衛辰，為鐵弗之酋，受前秦封，為西單于，督攝河西諸部。

會苻氏之亂，中原板蕩，魏道武帝拓跋珪興兵討衛辰，衛辰敗歿，部眾離散。勃勃亡奔叱干部，部酋太悉伏初納之。未幾，魏帝索勃勃甚急，悉伏懼，執送于魏。勃勃宗人營救，得脫，遂奔後秦，匿於部酋沒弈干所。弈干以其壯貌，乃以女妻之。勃勃身長八尺五寸，腰帶十圍，風儀魁偉，性辯慧。後秦文桓帝姚興見而奇之，甚加禮敬，拜驍騎將軍，使監雜虜。

及秦、魏通好，勃勃潛懷怨望。東晉義熙三年，於高平川襲殺岳父弈干，盡併其眾。自以夏后氏之苗裔，建國號曰「大夏」，自立為天王、大單于，紀元龍昇，署置百官。

龍昇七年，始姓赫連氏，言其徽赫與天相連。其性兇悍，嗜殺戮，然雄略過人，善用奇兵。屢引游騎侵擾秦疆，關中為之騷動。

義熙十三年，晉太尉劉裕帥師伐秦，陷長安。明年，裕東還，留子劉義真鎮之。勃勃聞關中空虛，乃率眾南向。時長安守備渙散，遂為所據。冬十一月，勃勃僭即皇帝位於灞上，改元昌武。尋還都統萬城，留太子璝等鎮長安。

初，以叱干阿利為將作大匠，發夷夏十萬人築統萬城。勃勃自言：「朕方統一天下，君臨萬邦，可以統萬為名。」其城蒸土為之，工役嚴酷，錐入寸餘，輒殺作者而實之。城成，宮殿壯麗，乃勒石城南，以頌功德。

真興七年八月，疾篤，崩于永安宮。太子昌嗣位，諡曰武烈皇帝，廟號世祖。昌發二百里內二萬五千民，於統萬西十五里鑿嘉平陵以葬。其制度極侈，陵上起殿堂，擬統萬宮室，飾以珠玉金寶。既成，焚之，以送父靈。 

## 家屬

* 父：夏太祖桓皇帝 劉衛辰
* 母：桓文皇后 苻氏
* 后妃
** 皇后 梁氏
** 夫人 沒弈于之女
* 子女
** 子：太子 璝，後為倫所害。
** 子：陽平公 延
** 子：太原公 昌，後嗣位。
** 子：酒泉公 倫
** 子：平原公 定，後嗣位。
** 子：河南公 滿
** 子：中山公 安
** 子：助興
** 子：謂以代
** 子：上谷公 社干
** 子：廣陽公 度洛孤
** 子：丹陽公 烏視拔
** 子：武陵公 禿骨
** 女：赫連皇后，適魏太武帝拓跋燾。
** 女：二人，皆為魏太武帝之昭儀。

## 據
二〇〇六年

## 大事
*五月廿一，黑山去塞爾維亞而立國。
*九月廿六，安倍晉三拜日揆。
*九月廿七，颱風象神襲菲律賓。
*九月廿九，泰王蒲美蓬拜樞密院大臣素拉育為臨時宰相總理大臣。
*九月廿九，國際象棋埃利斯塔決戰，棋士相訟，蓋以克拉姆尼克氏頻就茅廁，而達納伊洛夫氏疑其棋之不從己出。
*十月三十，尼日利亞客機墜地而毀，死者九十九人，傷者七人。
*十月三十，愛德角駃棋賽，趙雪一分半比二分半負卡爾卡金，出局。
*十一月二日，愛德角駃棋決賽，拉扎波夫敗卡爾卡金。
*十一月九日，既投匭，陳馮富珍任世界衞生組織總幹事。
*十一月十日，亞洲十八國官吏，相聚韓國釜山，訂《泛亞鐵路協議》。
*十一月廿五，舉國際象棋人機峰會。
*十二月一日，第十五屆亞洲運動會始，四十五國會於卡塔爾多哈。
*十二月五日，斐濟軍變，水師准將白尼馬拉馬黜總理卡羅斯而自王。
*十二月五日，三星火災杯萬國圍棋公開賽，常昊先挫徐奉洙。
*十二月六日，伊拉克研究小組稟報，述伊戰之況，列七十九策以善之。
*十二月七日，三星火災杯，常昊一百八十二手屠龍而晉決賽。
*十二月十五，諸國格致家，會合研究，以是日告云：「白鱀豚已滅絕矣。」
*十二月廿三，聯合國安理會納一七三七號決議，以御伊朗擁核之方略。
*十二月廿四，衣索匹亞出兵，助索馬利亞平叛。
*十二月廿六，臺灣恆春地震。

## 生
* 九月六日，日本秋篠宮悠仁親王誕。

## 歿
* 七月一日，前日本首相橋本龍太郎歿。
* 九月十一，藝人關海山歿。
* 十月三日，第十屆全國人民代表大會代表，香港基本法委員會港方委員鄔維庸歿。
* 十月五日，廖漢生歿。第六、七屆全國人民代表大會常務委員會副委員長，中央軍委原委員，中華人民共和國國防部原副部長，瀋陽軍區原第一政治委員也。
* 十月十三，劉少奇夫人王光美歿。
* 十月廿二，大韓民國前總統崔圭夏歿，年八十有八。
* 十月廿八，中國人民政治協商會議第八、九、十屆全國委員會副主席霍英東歿。
* 十二月廿六，美國前統領傑拉爾德·福特，享年九十有三。
* 十二月三十，伊拉克前總統海珊歿。

## 引據

## 兼查

* 是年大典卷首世事欄之存檔
春

**春**，四時也。《爾雅》曰︰「春為蒼天。」是時萬物蒼蒼然生。於華夏，春於始立春，終於立夏。於歐、美，則始於春分，終於夏至。於南半球，春臨九至十一月間。
## 節氣
*立春 - 日處黃經三百一十五度，公曆二月二至五日交節。
*雨水 - 日處黃經三百三十度，公曆二月十八至二十日交節。
*驚蟄 - 日處黃經三百四十五度，公曆三月五至七日交節。
*春分 - 日處黃經零度，公曆三月廿至廿二日交節。
*清明 - 日處黃經十五度，公曆四月四至六日交節。
*穀雨 - 日處黃經三十度，公曆四月十九至廿一日交節。
## 時文
*宋歐陽修《醉翁亭記》曰︰「野芳發而幽香，佳木秀而繁陰，風霜高潔，水落而石出者，山間之四時也。」
*元張養浩《擬四季歸田樂》曰︰「春，日月底天廟，陽癉土脈生。習習協風來，顒顒眾蟄驚。農人服厥畝，薄言事春耕。缺堤流㶁，灌木鳴嚶嚶。白扉颭青帘，綠野明丹英。蠶婦喜形色，牧豎歌傳聲。天隨野色遙，山與吟懷清。向來慳一際，今者幸四並。徜徉子真谷，萬事秋毫輕。」
天象館

**天象館**，識星之所也。其所以建者，藉傳宇宙之知。

西元一九二三年，始有新式天象館，建於德國慕尼黑。今者多穹頂其上，星像映於穹內。映像者曰天象儀。

## 見
* 望遠鏡
* 觀星臺
* WPD (Worldwide Planetariums Database) 全球天文馆数据库
夏

**夏**，四時也。《爾雅》曰：「夏為昊天。」言氣皓旰。

於中國，夏始於立夏，終於立秋；於歐美，始於夏至，終於秋分。於南半球，夏臨十二至二月間。
## 別稱
*九夏
## 節氣
* 立夏︰日處黃經四十五度，五月五至七日交節
* 小滿︰日處黃經六十度，五月廿至廿二日交節
* 芒種︰日處黃經七十五度，六月五至七日交節
* 夏至︰日處黃經九十度，六月廿一至廿二日交節
* 小暑︰日處黃經一百零五度，七月六至八日交節
* 大暑︰日處黃經一百廿度，七月廿一至廿四日交節

## 時文
* 宋歐陽修《醉翁亭記》曰︰「野芳發而幽香，佳木秀而繁陰，風霜高潔，水落而石出者，山間之四時也。」
* 元張養浩《擬四季歸田樂》曰︰「夏，北陸展修晷，薰風薦微涼。麥波浩無津，細路如橋梁。溪光林樾潤，雨氣桑麻香。舂聲破幽寂，人影來微茫。缺垣誰所居，紅碧相低昂。翁媼老瓦盆，兒女前捧觴。我行適見之，亦覺心樂康。昔聞太古俗，今歷華胥鄉。向令早知此，詎使田園荒。迷途諒非遠，淑景良未央。於焉遂平昔，孤陋庸何傷。」
第十五屆亞洲運動會

**第十五屆亞洲運動會**，二〇〇六年舉于卡塔爾都城多哈。

## 申辦始末
二〇〇〇年十一月十二日，亞洲奧林匹克理事會欲舉東道城，共議於韓國之釜山。釜山者，前序之東道也。時有四城願張此盛會，乃列四十又一席相與議論，計擇一而命焉。四十一席各擇其所意者，四城凡多助則進，少助則出，如此凡三回，至餘一城，即命以東道之事。首回印度新德里僅得二席以助，出；次回其助卡塔爾多哈者二十二席，逾半，助馬來西亞吉隆坡者十三，助中國香港者六。依例，但有得助逾半者即獲勝，不必多議，遂決，以多哈爲東道城。多哈之勝也，乃得西亞諸國共推，其助多自彼來。吉隆坡及香港皆失望，以彼自度可操左券，不意見敗於斯。吉隆坡更曰謬甚，謂多哈恃其國之富庶而勝耳。

## 傳炬之旅
二〇〇六年十月八日，火炬始于多哈高爾夫球會，凡經十三國二十三城，越五萬公里。傳炬者三千，歷五十五日乃終，為歷屆之最。此十三國，除卡塔爾外，順次曰印度、大韓民國、菲律賓、日本、中國、印尼、泰國、阿曼、阿聯酋、科威特、巴林。至十二月一日開幕式時，炬抵哈里發運動場。

## 瑞
其瑞物曰「奧利」，乃卡塔爾羚羊也，意平和、竭力及樂耳。 

## 它典
* 多哈二〇〇六官址
群

***[[群 (眾)|眾]]**之所聚，今所言社會，舊稱民群；
***[[群學]]**，考民群相與之道，究百代演變之理也。
*代數學之**[[群 (代數)|群]]**。
*代數學之**[[群論]]**，所論者「群」也。
冬

**玄英**，或曰**冬**，四時也。《爾雅》曰︰「冬為上天。」，言時無事在上，而臨下而已。於是時，萬物俱息，有甚者，長眠終季，葉落遍地，候鳥遷徙。

於中國，冬始於立冬，終於立春；於歐美，始於冬至，終於春分。於南半球，冬臨六至八月。

## 別稱
*三冬
## 節氣
* 立冬 - 日處黃經二百二十五度，十一月七至八日交節
* 小雪 - 日處黃經二百四十度，十一月廿二至廿三日交節
* 大雪 - 日處黃經二百五十五度，十二月六至八日交節
* 冬至 - 日處黃經二百七十度，十二月廿一至廿三日交節
* 小寒 - 日處黃經二百八十五度，一月五至七日交節
* 大寒 - 日處黃經三百度，一月廿至廿一日交節

## 時文
* 唐魏征《道觀內柏樹賦》曰︰「涉青陽不增其華，曆玄英不減其翠。」
* 宋歐陽修《醉翁亭記》曰︰「野芳發而幽香，佳木秀而繁陰，風霜高潔，水落而石出者，山間之四時也。」
* 元張養浩《擬四季歸田樂》曰︰「冬，歲晏日南至，場圃靡所勞。告成三務功，盈耳康衢謠。鴉飛嶺外陂，虹斷林邊橋。將期養疏拙，詎厭居寂寥。負暄坐晴簷，煦煦春滿袍。對山閱吾書，懷古酌彼醪。此樂天所靳，何幸及草茅。雖非鹿門龐，或庶彭澤陶。為詩寫幽尚，刊落華與豪。集以貽知音，悵望心搖搖。」
宇宙

凡四面八方者，**宇**也，古今往來者，**宙**也。故**宇宙**者，所居之世也，舉凡質、能皆存焉。

《文子·自然》曰：「往古來今謂之宙，四方上下謂之宇。」《尸子》曰：「上下四方曰宇，往古來今曰宙。」而二字連用，始見於《莊子·齊物論》，其書云：「旁日月，挾宇宙，為其吻合。」

今宇宙學以格致為基，而非古哲學宗教之比也。

## 史
今物理學以大霹靂為宇宙之始，其前虛無，不得語。百卅七億年前，其生於一密度極高之物。霹靂後，漸流變，格物家以下述模型述之：

* 十之負四十三次分秒之時，宇宙生於量子之漲落；
* 十之負三十五次分秒之時，宇宙為夸克-膠子漿所構，強作用力、重力、電弱作用力分矣；
* 十之負五次分秒之時，電子生，宇宙有光子、電子、微中子之類，達一千億攝氏度；
* 十秒之時，質子生氘氚等原子核與中子，達卅億攝氏度；
* 三十五分之時，原子之生止，達三億攝氏度；
* 卅萬年之時，電子與原子核合為原子，物質脫輻射，光始直行，遂成今日宇宙微波背景輻射；
* 四億年之時，恆星始生；
* 廿億年之時，星系生焉。

由哈伯定律得知，宇宙今猶膨脹矣。

至於其未來，受掣於其所含物質之量，過多則縮，過少則張，中則漸近一常值。今之天文學者，見宇宙膨脹加速，故提暗能量之說。然今之觀測，尚難斷其未來也。

## 形
秋

**秋**，四時也。《爾雅》曰︰「秋為旻天」，旻，猶愍也。愍萬物凋落。

於中國，秋始於立秋，終於立冬。於歐美，始於秋分，終於冬至。於南半球，秋臨三至五月。

## 別稱
* 高秋（秋高氣爽之意） 
* 素秋・白秋（五行中秋即金亦即白） 
* 白帝（掌秋之神） 
* 金秋（秋即為金；豐收、植物之色） 
* 三秋（孟秋、仲秋、季秋） 
* 九秋（秋之九十天，約三月） 

## 節氣
* 立秋 - 日處黃經一百三十五度，八月七至九日交節
* 處暑 - 日處黃經一百五十度，八月廿二至廿四日交節
* 白露 - 日處黃經一百六十五度，九月七至九日交節
* 秋分 - 日處黃經一百八十度，九月廿三至廿四日交節
* 寒露 - 日處黃經一百九十五度，十月八至九日交節
* 霜降 - 日處黃經二百一十度，十月廿三至廿四日交節

## 節日
* 八月十五：中秋節
* 九月九：重陽節

## 時文
* 宋歐陽修《醉翁亭記》曰︰「野芳發而幽香，佳木秀而繁陰，風霜高潔，水落而石出者，山間之四時也。」
* 元張養浩《擬四季歸田樂》曰︰「秋，黃雲亙郊野，農力今有功。茲乃民之天，治理根其中。我雖未及粒，已覺饑腸充。田頭父老過，擊壤今歲豐。自愧無寸積，坐享雍熙風。秋成既如彼，况對菊與楓。氣澄天宇高，心寂塵累空。木落山獻體，波縮沙留蹤。遐興何悠悠，迅景恖恖。俯仰田舍底，或能保初終。」
詩經

**詩經**，或曰**詩三百**。本稱**詩**，漢武帝獨尊儒術，列為經典，故曰**經**。

泛錄詩也。分風、雅、頌，合三百有五。詩人不可考，蓋自周初，中原周圍，皆有產詩。至春秋間，孔子正樂，刊定三百又五篇，又六篇笙詩有目無辭，遂成。至有漢，列當六經。

詩廣錄周代之謳，為文學之始。史記謂古有詩三千，孔子刪詩而成三百，然左傳載子未弱冠已有詩集，故事不可考。
## 悉意
### 風
詩之風曰**十五國風**，廣錄周南、召南、邶、鄘、衛、王、鄭、檜、齊、魏、唐、秦、豳、陳、曹街巷歌謳。乃自於王官采詩，使王知民情而後仁政。共百又六十篇。
### 雅
雅分**大雅**、**小雅**，為貴族之作。雅者正也，又謂雅者人皆可識之樂。共百又五篇。或曰：雅者夏也，夏者，周之王畿也，謂其為中原正聲也。
### 頌
頌分**周頌**、**魯頌**、**商頌**，為祭祀頌歌。共四十篇。蓋周頌先昭、穆間成；魯頌為魯僖公時作，蓋魯為周公旦後，得享天子祀樂；商頌成於周初宋。宋，商嗣，故其所言烈祖，商之君也。其述成湯之德，而不言周祖也。
## 傳習
詩先孔子時，與書並稱尚。《左傳》記諸侯、大夫言語，咸引詩為對。至於孔子樂正，筆削之，遠鄭、衛之淫聲，成三百有五篇。子嘗云：「不學詩，無以言」又曰：「詩可以興，可以觀，可以群，可以怨，邇之事父，遠之事君，多識鳥獸草木之名。」足見子之重詩也。

子歿後，文學子游、子夏之徒傳詩，以子夏為著，傳於荀卿，荀子傳魯人毛亨，亨傳趙人毛萇，亨、萇為作《詩傳》、《詩序》，是為《毛詩》，即今之詩經本也。《毛詩》為古文詩，漢時私傳民間。

秦燔書，獨詩易記誦，得全。至於漢，始敢以隸字書於竹帛，遂有今文詩。解詩者三家：魯人申公、齊轅固生、燕人韓嬰立於學官，稱《三家詩》。三家之詩今不傳，獨《韓詩外傳》存焉，多記逸事，有類劉向《新序》，敍事之後，復引詩為證。

東京間，鄭眾、馬融、鄭玄咸治詩經，以玄為最，因毛詩作《毛詩箋》，又為《毛詩譜》。至是《毛詩》始興，而《三家詩》微。

魏晉之後，天下紛亂，學者流離，然治詩者咸宗鄭氏，以至隋唐。

唐初，太宗詔孔穎達著《五經正義》，詩經正義用鄭氏箋之《毛詩》，曰《毛詩正義》，立於學官，以爲正典，為舉士之則，號為中經。宋以《詩》爲大經，王安石變法，作《毛詩新義》，列三經之首。南渡後，朱子作《詩集傳》，廢毛、鄭傳注，雜以理學，另起新意，治《詩》之風為一大變。

元、明重理學，故用《集傳》列於五經大全。清代考據大盛，注《詩》者不下百家。迨於近世，錢鍾書、聞一多亦好《詩》，時有新意焉。

中華人民共和國立，以《詩》屬辭章文學，異於他經，不令廢之，猶選《詩》啟蒙也。
## 它典
*詩經全卷
易經

**易經**，簡曰**易**，亦云**周易**，窮通天地變易之經也。本有三易，號曰三墳，曰連山，曰歸藏，曰周易。連山歸藏者，久已淹沒，窮其辭，曰連山者，以艮為首，歸藏者，以坤為首。及至文王，纂卦辭，明天理，是為周易。

故繫辭云：「易與天地準，故能彌綸天地之道。仰以觀於天文，俯於察於地理。是故知幽明之故。原始反終，故知死生之說。是故君子所居而安者，易之序也，所樂而玩者，爻之辭也。是故居則觀其象，而玩其辭，動則觀其變而玩其占，是以自天佑之，吉無不利。」

夫伏羲畫八卦以明天道，文王作卦辭以序人事，周公作爻辭以卜吉凶，合之，易經乃成。後孔子作十翼以明萬理，曰《易傳》。

## 大義
### 爻
陽爻曰「九」，誌「—」，陰爻曰「六」，作「--」。
### 爻題
六爻為一卦，自下而上，曰初、二、三、四、五、上爻。
通陽曰用九，又名老陽；通陰曰用六，又名老陰。
### 八卦（經卦）
八經卦者，乾、兌、離、震、巽、坎、艮、坤。
☰ 乾 
☱ 兌 
☲ 離 
☳ 震 
☴ 巽 
☵ 坎 
☶ 艮 
☷ 坤 
朱熹《八卦取象歌》：
乾三連（☰），坤六斷（☷）；
震仰盂（☳），艮覆碗（☶）；
離中虛（☲），坎中滿（☵）；
兌上缺（☱），巽下斷（☴）。

### 六十四卦
六十四卦者，別卦也，八經卦而廣之，四、五、上謂之外卦，初、二、三謂之內卦。

伏犧雖創八卦，然不足以表天地萬物之變。故其疊之，遂成六十四卦。朱子頌曰︰

乾坤屯蒙需訟師，比小畜兮履泰否。

同人大有謙豫隨，蠱臨觀兮噬嗑賁。

剝復無妄大畜頤，大過坎離三十備。

咸恆遯兮及大壯，晉與明夷家人睽。

蹇解損益夬姤萃，升困井革鼎震繼。

艮漸歸妹豐旅巽，兌渙節兮中孚至。

小過既濟兼未濟，是為下經三十四。

## 易傳
孔子書易傳，以釋其義，曰『十翼』。

# 彖辭上下傳 - 彖斷一卦之意義，先釋卦名，次訓卦辭。
# 象辭上下傳 - 釋卦象者曰大象，釋爻象者曰小象。彖象分列於每卦後，爻象分列於每爻後。
# 繫辭上下傳 - 汎論作易本旨及補敘易道廣大，並指陳卦爻數象義理之精華。
# 序卦傳 - 述六十四卦次序之義，以顯盈虛消長之理。
# 說卦傳 - 論陰陽以參天地造化，廣象義，藉窮萬物之理性，格物以致知。
# 雜卦傳 - 序言易道之常，雜言易道之變。
# 文言 - 相雜成文，闡明乾坤十二爻錯綜相雜交變而成之真義，後儒故分列文言於乾坤兩卦後。 

## 據
* 易經沿革 

## 它典
* 易經全文
春秋

《**春秋**》，魯史書也。

《漢藝文志》有《春秋》古經十二篇，經十一卷，《隋唐志》同古經十二篇。十一卷者，本公羊穀梁二家所傳，吳士燮始為之注，《隋志》載焉。又有賈逵春秋三家經訓詁十二卷，宋三家經二卷，《唐志》又有李鉉春秋二傳異同十一卷，李氏三傳異同例十三卷，馮伉三傳異同三卷，元和國子監修定春秋加減一卷。士燮賈逵宋及李馮元和諸書，今皆不存，獨抱遺經者，莫適為正。

蓋公羊得立學官最先，穀梁次之，左氏最後，故士燮但注二家，不及左氏。賈逵既立，左氏始通三家，逵燮并宋以下異同。加減文字悉已亡佚，莫知其舉厝何也。隋末唐初，左學特盛，二家浸微自杜預集解，左氏合經傳為一。正觀十六年，孔穎達承詔修疏；永徽四年，長孫無忌等重上正義；丘明傳學愈微矣，而仲尼遺經無復單行。學者或從杜解，抄出獨存左氏擯落二家，幸陸德明與穎達同時於太學自釋，音義並存，二家本書仍各注左氏別字顧，亦無決擇。

惟正元末，陸淳纂例列三傳經文，差繆凡二百四十一條，自言考校從其有義理者。然往往亦言未知。孰是兼恐差繆，不止二百四十一條，惜啖趙集傳今俱失墜，無從審覆耳。昔司馬遷言《春秋》文成數萬，晏曰《春秋》纔萬八千字，遷誤也。

## 諸家
*《左氏傳》三十卷
*《公羊傳》十一卷
*《穀梁傳》十一卷
*《鄒氏傳》十一卷
*《夾氏傳》十一卷
後二者今不存矣。

## 據
*楊伯峻，《春秋左傳》淺講，中國古代文化史講座，廣西師範大學出版社，西元二〇〇三年，ISBN 7563339388
*宋李燾序，《春秋古經》

## 它典
*《春秋左傳》、《春秋穀梁傳》、《春秋公羊傳》全卷
論語

《**論語**》者，孔子應答弟子、時人及弟子相與言而接聞。於夫子之語也，當時弟子各有所記。夫子既卒，門人相與輯而論纂。故謂之《論語》。

漢興有齊魯之說。傳齊論者，昌邑中尉王吉少府宋畸。御史大夫貢禹尚書令五鹿充宗膠東庸生。唯王陽名家。傳魯論語者，常山都尉龔奮、長信少府夏侯勝、丞相韋賢魯、扶卿前將軍蕭望之、安昌侯張禹。皆名家。張氏最後而行於世。

《論語》古二十一篇（出孔子壁中。兩子張如淳曰分堯曰篇。後子張問：何如可以從政已？下為篇名曰《從政》），《齊》二十二篇（《多問王》、《知道》。如淳曰：《問王》、《知道》，皆篇名也。）；《魯》二十篇；《傳》十九篇；《齊說》二十九篇；《魯夏侯說》二十一篇；《魯安昌侯說》二十一篇；《魯王駿說》二十篇；《燕傳說》三卷；《議奏十八篇》（石渠論）；《孔子家語》二十七卷（非今所有家語。）；《孔子三朝》七篇）；《孔子徒人圖法》二卷，凡《論語》十二家二百二十九篇。

## 另見
* 南懷瑾《論語別裁》
* 雅樂

##### 據
* 《漢書》·藝文志·論語

## 他典
* 《論語》原文
皴

**皴**，山水畫基本筆法（勾皴刷染點）之一，為表山脈筋骨, 營質感之法。書嶺南山水多以披麻皴；書險峰多以斧劈皴；亦有卷雲皴荷葉皴諸類，因石而異。

## 參閲
* https://www.epochtimes.com/b5/4/1/20/n451774.htm
乾隆

**乾隆**，清高宗愛新覺羅弘曆之年號也。始於一七三六年，止於一七九五年，凡六十年。清仁宗登基後改元嘉慶，然宮內仍用乾隆號，直至一七九九年。
## 大事
## 生
## 卒
## 紀年
漢衛思皇后

**漢衛思皇后**字**子夫**，武帝后也。其出身微矣，蓋其家號曰衛氏，出平陽侯邑。子夫為平陽公主謳者。武帝初即位，數歲無子。平陽公主求諸良家子女十餘人，飾置家。武帝祓霸上還，因過平陽主。主見所侍美人。帝弗悅。既飲，謳者進，帝望見，獨悅衛子夫。是日，武帝起更衣，子夫侍尚衣軒中，得幸。上還坐，驩甚。賜平陽公主金千斤。平陽公主因奏子夫奉送入宮。入宮歲餘，竟不復幸。武帝擇宮人不中用者，斥出歸之。衛子夫得見，涕泣請出。上憐之，復幸，遂有身，尊寵日隆。召其兄長君、弟青為侍中。而子夫後大幸，有寵，凡生三女一男。男名據。

武帝得之得為嗣，陳皇后聞衛子夫大幸，恚，幾死者數矣。上愈怒。陳皇后挾婦人媚道，其事頗覺，於是廢陳皇后，而立子夫為皇后。

征和三年，遭巫蠱事起，江充為姦，太子據不能自明，遂與皇后共誅充，發兵，兵敗，太子亡走。皇后自殺。

宣帝時，上諡**思皇后**。

### 家屬

*父 不詳
*夫 漢世宗孝武皇帝 徹
**子 漢戾太子 據
**女 漢衛長公主
**女 漢諸邑公主
**女 漢陽石公主
前二〇七年

**前二〇七年**，繼前二〇八年，下前二〇六年。

合中國**秦二世三年**、秦王子嬰元年'''，歲次甲午。

## 是年大事
*秦王子嬰持節至灞上降沛公，秦亡。

## 生

## 卒
*秦二世皇帝嬴胡亥
*秦王嬴子嬰
*秦丞相趙高
前二〇六年

**前二〇六年**，繼前二〇七年，下前二〇五年。

合中國**漢元年**，歲次乙未。

## 是年大事

*漢定三秦，楚漢相爭。

## 生

## 卒
前二〇五年

**前二〇五年**，繼前二〇六年，下前二〇四年。

合中國**漢二年**，歲次丙申。

## 是年大事

## 生

## 卒
前二〇四年

**前二〇四年**，繼前二〇五年，下前二〇三年。

合中國**漢三年**，歲次丁酉。

## 是年大事
* 韓信攻齊
* 井陘之戰、濰水之戰
* 有星孛于大角

## 生

## 歿
* 酈食其
* 范增
* 共敖
* 樊噲（一說前一八九年）
* 陳餘
臺灣

**臺灣**，越在南紀，中倚層巒，四面環溟。居閩嶠海中百卅一公里，北眺日、韓，南望湯都。西扼海峽，北銜東海，南吞巴士，東襟太平洋。古稱**夷洲**，抑**小流求**、**留求**、**臺員**、**大員**、**大苑**是諸。明末，葡人航海，行至臺灣，譽曰：「福爾摩沙！」意「此嶼秀麗」也。輿域三萬五千九百一十九平方公里，南北三百九十五公里，民有二千三百五十萬餘。

初，菲律賓版塊與歐亞版塊傾軋，菲下而歐上。其相接處日高，終冒出東海之中，臺灣遂現。居花綵列嶼，樞東亞島弧，由其板塊比鄰，多地震，島上多險峰，以東側故相接處尤峻，有五山：曰中央山、曰玉山、曰阿里山、曰雪山、曰海岸山。北山下有熔融，有溫泉，有火山。

山高積雪，化成諸水。中央分水，其西原遠而緩，西流者，挾沙石，積成平埔，沃壤可耕，計有淡水、基隆、濁水、高屏諸水。東流者，脈近海而滾滾，礫灘沖積，海蝕而成斷崖。小嶼星羅，有火山成島者，曰蘭嶼、曰綠島、曰龜山、曰澎湖。有珊瑚成島者，曰太平、曰琉球。有大陸城島者，曰金門，曰馬祖。

居南北季風相交處。冷暖得宜，夏有梅雨，雨水浸沛，農耕斯利。惟夏秋颱災，為患連年，亦足其水原。苟適逢空梅，颱風不近，雖短視無利害，越明年，春夏之際，旱象連連，貯水望底，惟祈是依。

臺灣蚤有人煙，其民鑿齒文身，近於南島。三國，吳人衛溫嘗至夷洲。元明以降，閩中漢人始東渡臺灣，呼土著曰「番」，居平埔者稱「熟番」，處高山者稱「生番」，其間曰「化番」。其後西半平曠之地，幾為漢人所據，「熟番」與漢人雜居，幾盡。

註於海圖，傳乎泰西，乃爲別稱。嗣後，尼德蘭、西班牙、鄭氏、清、日本、中華民國歷治臺灣。
## 據

分類:臺灣志
前九十一年

合中國漢**征和二年**。歲次庚寅。

## 是年大事
* 巫蠱之禍。

## 生
* 漢中宗孝宣皇帝劉病已(漢黃龍元年崩)

## 卒
* 漢孝武衛皇后衛子夫(生年不詳)
* 漢戾太子劉據(漢元朔元年生)